open-index/open-wikipedia-markdown huggingface dataset:
সুঁৱৰি

**সুঁৱৰি** বা **স'ৰি** দক্ষিণ কামৰূপৰ এটি এদিনীয়া বসন্ত উৎসৱ। এই উৎসৱৰ আটাইতকৈ উল্লেখযোগ্য আকৰ্ষণ হ'ল দধি মথন ভাওনাৰ অভিনয়। শিশু কৃষ্ণৰ বাবে নন্দজায়া যশোদাৰ দধিমথন,কানাইৰ চাতুৰী প্ৰভৃতি এই উৎসৱৰ জৰিয়তে জনসাধাৰণে স্মৰণ কৰাৰ সুযোগ পায় বাবে ইয়াৰ নাম সুঁৱৰি (সংস্কৃতত স্মৰণিকা)। 
## উদযাপন
আদিতে এই উৎসৱ গুইমাৰা,পলাশবাৰী ,ৰামপুৰ, খতিয়ামাৰী, পাৰ্ল্লী, নহিৰা, ছয়গাঁও, বৰদুৱাৰ,আজাৰা, বৰ হেৰামদ, শ্যামৰায়, শিকাৰহাটী আদিকৈ মাত্ৰ কেইখনমান ঠাইতে পালন কৰা হৈছিল যদিও বৰ্তমানে তাৰ ব্যাপকতা দেখা যায়। সাধাৰণতে গাঁৱৰ নামঘৰত এই উৎসৱ অনুষ্ঠিত হয় যদিও সুবিধা নথকা ঠাইবোৰত মুকলি পথাৰতেই সাময়িকভাৱে বাহঁৰ খুটা পুতি ৰভা দি ইয়াৰ আয়োজন কৰে। ওচৰৰ নামঘৰসমূহৰ বিগ্ৰহসমূহ আসনেৰে সৈতে আনি সুঁৱৰি-থলীৰ পূৰ্ব দিশত এটা শাৰীত স্থাপন কৰা হয়।উপস্থিত লোকসকলে ফুলৰ মালা আৰু পইচা বিগ্ৰহলৈ আগবঢ়াই সেৱা জনায়। সুঁৱৰি-থলিত চাৰিটা কলৰ পুলিৰ সোঁমাজত কলৰ দোনাৰে সুদৃশ্যকৈ সজা বেদীৰে দধিমথন মণ্ডপ সজা হয়।বেদীত সংস্হাপিত হয় পাঁচডাল জাকজমকপূৰ্ণ মথনিমাৰি । মাৰিকেইডাল ভালদৰে   ঘূৰিবলৈ  তাৰ তলত থাকে মাটিৰ টেকেলী একোটা। দধি মঠন মণ্ডপত পকা কলৰ থোকা ,মাখনৰ প্ৰভৃতি আঁৰি থোৱা হয়। আবেলি পৰত আৰম্ভ হয় দধিমথন ভাওনা।খুলীয়া দলৰ সহায়ত অনুষ্ঠিত এই ভাওনাৰ নাট মেলনৰ পদ্ধতি চকুত লগা।নাটৰ চৰিত্ৰসমূহৰ ভিতৰত আছে- শিশু কৃষ্ণ, বলোৰাম, নন্দ, যশোদা আৰু গোৱালিনীসকল। কিছুদিনৰ আগলৈকে দধিমথন ভাওনাৰ আটাইবোৰ ভাও মতা মানুহেই দিছিল। আজিকালি অৱশ্যে গোপী আৰু যশোদাৰ ভাও ছোৱালীয়ে দিয়ে। দধিমথনৰ লগে পালন কৰা আনটো অনুষ্ঠান হ'ল- ডলা দিয়া বা ঠগী দিয়া অনুষ্ঠান। ইয়াত কৃষ্ণ- বলোৰামৰ উপৰি বাৰগোপাল, নাৰদ, গৰ্গ মুনি আৰু বান্দৰৰ ভাও দিয়া ল'ৰা কেইজনমান থাকে। এওঁলোক ৰভাৰ তলত বিশেষভাৱে সংৰক্ষিত আসনত বহে। ধৰ্মপ্ৰাণ লোকে বাৰগোপাললৈ বিভিন্ন সামগ্ৰী আগবঢ়ায়। তেওঁলোকে ওঁঠ বজাই আশীৰ্বাদ দিয়ে। সুঁৱৰি-থলী দুপৰীয়াৰপৰা গধূলিলৈ মেলামুখী হয়।গধূলিৰ লগে লগে পথাৰলৈ অনা বিগ্ৰহবোৰ লৈ গাওঁ ফুৰোৱা হয়। কোনো কোনো ঠাইত সুঁৱৰিৰ দিনা গধূলি পাউৰা ঘূৰাই বিহুৰ সৰি ভাঙে। কিছুদিন আগলৈকে কোনো কোনো সুঁৱৰিৰ থলীত অগণন লোকৰ সমুখত ডেকা-গাভৰুৱে মালা দি বিবাহ-পাশত আবদ্ধ হৈছিল। এনে বিয়া মালা দিয়া বিয়া ৰূপে পৰিচিত। সুঁৱৰি উৎসৱৰ গইনা লৈ ভালেখিনি লোকবিশ্বাসে গা কৰি উঠাটো উল্লেখযোগ্য।

## তথ্য উৎস

শ্ৰেণী:অসমৰ উৎসৱসমূহ
শ্ৰেণী:কামৰূপ জিলা
যমুনা (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। **যমুনা** শব্দটোৱে নিম্নলিখিত প্ৰবন্ধবোৰ সূচাব পাৰে:

* যমুনা নদী - ভাৰতৰ এক অন্যতম প্ৰধান নদী
* যমুনা - এগৰাকী হিন্দু মাতৃ দেৱী
* যমুনা বৰুৱা - ভাৰতীয় চলচ্চিত্ৰ অভিনেত্ৰী
* যমুনা বড়ো - ভাৰতীয় অপেছাদাৰী মহিলা বক্সাৰ
* যমুনা কৃষ্ণণ - ভাৰতীয় অজৈৱ ৰসায়নবিজ্ঞানী৷

শ্ৰেণী:দ্ব্যৰ্থতা দূৰীকৰণ পৃষ্ঠা
খোক্‌চি পূজা

**খোক্‌চি পূজা** হৈছে অসমৰ ৰাভাসকলে পালন কৰা পূজাবিশেষ। এই পূজাত ৰাভাসকলৰ বহুতো কিংবদন্তি জড়িত হৈ আছে।

## কিংবদন্তি
কিংবদন্তিৰ মতে শ শ বছৰ আগতে থোপে আৰু নেচে নামৰ দুগৰাকী বাই-ভনীয়ে এখন গাঁৱত বাস কৰিছিল। এবাৰ দুই বাই-ভনীয়ে হাবিত খৰি লুৰিবলৈ যাওঁতে বাটৰ কাষত থকা ডোঙা এটাৰ পৰা এটি জীয়া মাছ পাই ঘৰলৈ লৈ আহিছিল। ঘৰলৈ আহি মাছটোৰ ঠাইত তেওঁলোকে এটি বিস্ময়কৰ শিলহে দেখা পালে। দুই বাই-ভনীয়ে শিলটো ককাদেউতা আৰু দেউতাকক দেখুওৱাত, ককাদেউতাকে শিলডোখৰ লিৰিকি-বিদাৰি চাই তাক দেৱ শিল বুলি কৈ তেওঁৰ নীতি-ছোৱালী খোপে আৰু নেচেক ভক্তি ভাৱেৰে ভঁৰালত থবলৈ নিৰ্দেশ দিয়ে আৰু সেই ভঁৰালতে শিলডোখৰে এজনী দিব্যৰূপধাৰী সুন্দৰী কন্যালৈ ৰূপান্তৰিত হৈ ঘৰৰ সকলোকে তেওঁক পূজা কৰিবলৈ নিৰ্দেশ দিয়ে। ঘৰৰ আটাইয়ে সুন্দৰী দেৱকন্যাৰ নিৰ্দেশ মতে পূজা কৰি আকাংক্ষিত ফল লাভ কৰে। পাছলৈ এইজনা দেৱীয়ে ৰাভাসকলৰ ৰাভাকায় (উপাস্য দেৱী) হৈ খোক্‌চি নামেৰে পূজিত হ'বলৈ ধৰিলে।

## উদযাপন
এই খোক্‌চি পূজাত ৰংদানি গৌৰীৰ ৰাভাসকলে পূজা উপলক্ষে দেৱীৰ থানত পৰম্পৰাগতভাৱে এডোখৰ শিল স্থাপন কৰি তাত দেৱীৰ পূজাৰ প্ৰয়োজনীয় সম্ভাৰেৰে ৰীতিমতে দেৱী খোক্‌চিক পূজা কৰে। পূজাত নল-খাগৰিৰে সাত তৰপীয়া মেজি সাজি তাত অগ্নি সংযোগ কৰি সেই অগ্নিৰ ওপৰত নিৰ্দিষ্ট পুৰুহিতসকলে নৃত্য কৰি সকলোকে আচৰিত কৰি তোলে। এই নৃত্যত অংশগ্ৰহণ কৰা পুৰোহিতসকলে পূজাৰ সাতদিন আগৰেপৰা নিৰ্দিষ্ট ব্ৰত কৰি দেৱীৰ আশিস নিৰ্মালি গ্ৰহণ কৰি অলৌকিক শক্তিৰ অধিকাৰী হয়। অগ্নিৰ চাৰিওকাষে নৃত্য কৰা বাবে ৰাভাসকলে খোক্‌চি পূজাক অগ্নি পূজা বুলিও কয়। ৰাভাসকলে যাতে সুখে-সন্তোষে জীৱন নিৰ্বাহ কৰিব পাৰে, জীৱন ধাৰণৰ মূল কৃষি-শস্যবোৰৰ উৎপাদন বৃদ্ধি হয়, তাৰ বাবে খোক্‌চি দেৱীৰ আগত প্ৰাৰ্থনা জনাই গাহৰি বলি দিয়ে। এনেদৰে জেঠ মাহৰ পূৰ্ণিমা তিথিত বা কোনো এটা দেওবাৰে ৰাভাসকলৰ সমাজত পৰম্পৰাগতভাৱে কিম্বদন্তি আৰু ধৰ্মীয় লোকবিশ্বাসৰ ধাৰণাৰে সৃষ্টি হোৱা খোক্‌চি পূজা মহা আড়ম্বৰপূৰ্ণকৈ নিয়ম-নীতিৰে উদ্‌যাপিত হৈ আহিছে।

## তথ্য সংগ্ৰহ

শ্ৰেণী:অসমৰ উৎসৱসমূহ
শ্ৰেণী:ৰাভা জনগোষ্ঠী
আঙঠি

thumb|আঙঠি
**আঙঠি** হৈছে হাতৰ আঙুলিত পিন্ধা এবিধ ঘূৰণীয়া গঢ়ৰ অলংকাৰ।
## নিৰ্মাণ
সোণ, ৰূপ, তাম, পিতল, শংখ, হাতীদাঁত আদি বিভিন্ন ধাতু আৰু পদাৰ্থেৰে আঙঠি নিৰ্মাণ কৰা হয়। আঙঠিৰ আৰ্হিবোৰ জীৱ-জন্তু,গছ-লতা,তৰু-তৃণ, ফুল-ফল আদিৰ আৰ্হিত গঢ়োৱা হয়।

## বিভিন্ন নামৰ আঙঠি
আৰ্হি অনুযায়ী আঙঠিবোৰৰ বিভিন্ন নাম দিয়া হয়। যেনে- কেৱল সোণেৰে গঢ়া উকা আঙঠি, বাখৰ পতা আঙঠি, জেঠীনেজীয়া আঙঠি, সৰুদৈয়া জাপি আকৃতিৰ আঙঠি, গৰু চকুৱা আঙঠি, শেনপতা আঙঠি,হৰিণচকুৱা আঙঠি,ম'ৰাপখীয়া, পদুমকলি,চিৰিপতা, হীৰাপতোৱা,বাবৰিফুলীয়া,মাছবাকলীয়া আঙঠি,সাপ আঙঠি,পোহাৰী আঙঠি আদি।
### তৰ্জনী আঙঠি
এইবিধ আঙঠি পুৰুষে তৰ্জনী আঙুলিত পৰিধান কৰিছিল।
### হীৰাপতোৱা আঙঠি
এইবিধ বৰ মূল্যবান আছিল বাবে ইয়াক আগতে ৰজা-মহাৰজাসকলেহে পৰিধান কৰিছিল।
### টিক ধৰা আঙঠি
আন এবিধ বিশেষ আঙঠি হ'ল টিক ধৰা আঙঠি। এইবিধ আঙঠি সোণ আৰু ৰূপ মিহলি কৰি গঢ়োৱা হৈছিল। বিবাহৰ নিয়ম-নীতিতহে এই আঙঠিটো ব‌্যৱহাৰ কৰা হয়।
### বাখৰ পতোৱা আঙঠি
এইবিধ আঙঠিত বিভিন্ন ৰঙৰ বাখৰ খজা থাকে।
### পোহাৰী আঙঠি
পোহাৰী আঙঠিটো পোহাৰীবিলাকে মূৰত লৈ ফুৰা পাচিটোৰ দৰে।
### মিনা কৰা আঙঠি
এইবিধ আঙঠিত ৰঙা, সেউজীয়া আদি মিনা কৰোৱা হয়।
### মোহৰ আঙঠি
পুৰুষে পিন্ধা মোহৰ আঙঠিটো মোহৰৰ সাঁচ দি গঢ়োৱা হয়। ই আভিজাত্য আৰু চহকী শ্ৰেণীৰ সূচনা কৰে।
## আঙঠিৰ লগত জড়িত বিশ্বাস
আঙঠিয়ে হতাশা,হৃদৰোগ আদি দূৰ কৰে, অষ্টধাতুৰ আঙঠিত পাথৰ লগাই পিন্ধিলে পিন্ধোতাৰ শক্তিৰ বিকাশ হয় বুলি বিশ্বাস আছে।

## তথ্য সংগ্ৰহ

শ্ৰেণী:গহনা
১৯৮৪ৰ ভাৰতৰ সাধাৰণ নিৰ্বাচন

**১৯৮৪ৰ ভাৰতৰ সাধাৰণ নিৰ্বাচন ** পূৰ্ব প্ৰধানমন্ত্ৰী ইন্দিৰা গান্ধীৰ মৃত্যুৰ পিছতে তিনিটা প্ৰৰ্যায়ত ২৪, ২৭ আৰু ২৮ ডিচেম্বৰত অনুষ্ঠিত হৈছিল। আভ্যন্তৰীণ অশান্তিৰ বাবে মিজোৰাম, পাঞ্জাব আৰু অসমত অষ্টম লোকসভা গঠনৰ বাবে অনুষ্ঠিত কৰা এই নিৰ্বাচন দহমান পলমকৈ হৈছিল।

ইন্দিৰা গান্ধীৰ দুৰ্ভাগ্যজনক মৃত্যুৰ বাবে সমগ্ৰ দেশজুৰি ভাৰতীয় জাতীয় কংগ্ৰেছৰ সপক্ষে সহানুভূতিৰ ঢৌ বৈছিল। যাৰ ফল দেখা গৈছিল এই নিৰ্বাচনটোত। ১৯৮৪ চনত হোৱা নিৰ্বাচনত দলটোৱে ৫১৪খনৰ ভিতৰত ৪০৪খন আসনেই লাভ কৰিবলৈ সক্ষম হৈছিল। ১৯৮৫ চনত পাঞ্জাব আৰু অসমত পলমকৈ অনুষ্ঠিত নিৰ্বাচনত কংগ্ৰেছে আৰু ১০খন আসন লাভ কৰিছিল। এন টি  ৰামাৰাও নেতৃত্বাধীন অন্ধ্ৰপ্ৰদেশৰ আঞ্চলিক ৰাজনৈতিক দল তেলেগু দেশমে লোকসভাৰ ৩০খন আসন পাই দ্বিতীয় স্থানত অৱস্থান কৰিছিল। 

প্ৰথমবাবৰৰ বাবে লোকসভা নিৰ্বাচনত অৱতীৰ্ণ হোৱা নৱগঠিত ভাৰতীয় জনতা পাৰ্টিয়ে ১৯৮৪ৰ সাধাৰণ নিৰ্বাচনত হনামকোণ্ডা আৰু মহচানা – এই দুখন লোকসভা আসনত বিজয়ী হৈছিল।
## দলভিত্তিক ফলাফল

## পাঞ্জাব আৰু অসমৰ বিলম্বিত নিৰ্বাচন
অশান্ত-জৰ্জৰ পৰিস্থিতিৰ বাবে ১৯৮৪ চনত অসম, মিজোৰাম আৰু পাঞ্জাব- এই তিনিখন ৰাজ্যত লোকসভাৰ নিৰ্বাচন অনুষ্ঠিত হোৱা নাছিল। ৩১ অক্টোবৰ ১৯৮৪ত ৰাজীৱ গান্ধীয়ে  ভাৰতৰ ষষ্ঠগৰাকী প্ৰধানমন্ত্ৰী ৰূপে দায়িত্বভাৰ লোৱাৰ পিছত তিনিওখন ৰাজ্যৰ ৰাজনৈতিক বাতাবৰণৰ উন্নয়নৰ বাবে তেওঁ ব্যৱস্থাৱলী হাতত লয়। ইতিমধ্যে অসম আৰু পাঞ্জাবৰ স্বাভাৱিক পৰিবেশ ঘূৰি অহাত ১৯৮৫ চনত অসমৰ ১৪খন আৰু পাঞ্জাবৰ ১৩খন লোকসভা আসনৰ বাবে নিৰ্বাচন অনুষ্ঠিত হয়। 
### অসম
১৯৮৫ৰ ১৬ ডিচেম্বৰত অনুষ্ঠিত হোৱা সাধাৰণ নিৰ্বাচনত অসমৰ ১৪খন আসনৰ ৪খন ভাৰতীয় জাতীয় কংগ্ৰেছে, ১খন ভাৰতীয় কংগ্ৰেছ (সমাজবাদী)-এ, ১খন অসম ভৈয়াম জনজাতি পৰিষদে, ৭খন অসম গণ পৰিষদ সমৰ্থিত নিৰ্দলীয়ই আৰু ১খন সংযুক্ত সংখ্যালঘূ মৰ্চা সমৰ্থিত নিৰ্দলীয়ই লাভ কৰে।

:উৎস- ভাৰতৰ নিৰ্বাচন আয়োগ
### পাঞ্জাব

:উৎস- ভাৰতৰ নিৰ্বাচন আয়োগ

## তথ্য উৎস

শ্ৰেণী:ভাৰতৰ সাধাৰণ নিৰ্বাচন
বাজু

**বাজু** হৈছে বাহুত পৰিধান কৰা এবিধ অলংকাৰ। 
## নিৰ্মাণ শৈলী
সোণ,ৰূপেৰে গঢ়া বাজু এপদ চেপেটা অলংকাৰ। বাজুৰ ওপৰৰ ফালটোত ফুল বা অন্য আৰ্হিৰ চানেকি থাকে। বাজুৰ দুই মূৰত মগৰৰ চানেকিও থাকে। এটা মূৰত এটা আঙঠি আৰু আনটো মূৰত শিকলি হাকোটা লগোৱা থাকে। হাকোটা ডাল ইটো মূৰৰ ৰিং টোত সুমুৱাই দি পিন্ধা হয় নাইবা কেতিয়াবা দুয়োটা মূৰত সোণ- ৰূপৰ সূতা লগাই গাঁথি মাৰিও পিন্ধা হয়। সোণৰ বাজুক 'সুৱৰ্ণৰ টাৰ' আৰু অঞ্চল বিশেষে 'কেয়ূৰ' বুলিও কোৱা হয়। আজিকালি এই বিধ অলংকাৰৰ বিশেষ প্ৰচলন নাই যদিও কোনো কোনোৱে বিভিন্ন পাথৰ আদি খটুৱাই বাজু সদৃশ এপদ অলংকাৰ পিন্ধিবলৈ লৈছে। কিছুমান গোলাকৃতিৰ বাজুৰ ভিতৰত লা বা বালি মিলোৱা থাকে। 

বিষো উপশম হয় বুলি বিশ্বাস আছে।

## তথ্য সংগ্ৰহ

শ্ৰেণী:অলংকাৰ
মগৰদানা

**মগৰদানা** ডিঙিত পিন্ধা এবিধ অসমীয়া অলংকাৰ । এইবিধ অলংকাৰ অভিজাত সম্প্ৰদায়ৰ পুৰুষে ডিঙিত পৰিধান কৰে। 

## নিৰ্মাণ শৈলী
পাত সোণেৰে নিৰ্মিত মগৰদানাৰ আকৃতি অৰ্ধ গোলাকাৰ আৰু কিছুমান টুকুৰাৰে গঢ়া। এই টুকুৰাবোৰ ডেৰ ইঞ্চিমান দীঘল। সোঁমাজৰ টুকুৰাকেইটা ডাঙৰ। তাৰ কাষত টুকুৰাবোৰ ক্ৰমাৎ সৰু আৰু চিঁয়া। টুকুৰাবোৰ দুয়োকাষে মূৰে মূৰে চাৰিটাকৈসৰু আঙঠি লগোৱা থাকে। এই আঙঠিবোৰৰ মাজেৰে দুয়োকাষে দুডাল শকত সূতাৰে মালাধাৰ গাঁথি লোৱা হয়। মালাৰ মূৰ দুটাত দুটা মগৰ চানেকিৰ টুকুৰা থাকে। ডিঙিৰ পিছফালে দুই মূৰৰ সূতাদুডাল বান্ধি ইয়াক পৰিধান কৰা হয়। কোনো মগৰদানাত‌ ষোল্লটা, আন কোনো টোত বত্ৰিশটা বা আন এক প্ৰকাৰত চৌষষ্ঠিটা পৰ্যন্ত টুকুৰা থাকে।
## তথ্য সংগ্ৰহ

শ্ৰেণী:অলংকাৰ
আমাক কিতাপ লাগে

**আমাক কিতাপ লাগে** () হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ-সংকলন। গ্ৰন্থখন প্ৰথম ১৯৯৩ চনৰ জানুৱাৰী মাহত ষ্টুডেণ্টচ ষ্ট'ৰচ প্ৰকাশনৰ পৰা প্ৰকাশ হয়। গ্ৰন্থখন তেওঁ শ্ৰী বিজয় কুমাৰ দত্তৰ কৰকমলেষুত আগবঢ়াই একেবাৰে আদিতে এনেদৰে লিখিছে, "মৰমৰ বিজয়, তোমাৰ লগত চিনাকি হ'বৰ দিন ধৰি তুমি মোৰ লেখক-জীৱনত এটা বিশেষ গুৰুত্বপূৰ্ণ ভূমিকা লৈ আহিছা। মোৰ যোৱা সাত বছৰৰ সাহিত্য-চৰ্চাৰ লগত তোমাৰ নামটো অবিচ্ছেদ্যভাৱে জড়িত। আন্তৰিক প্ৰীতি আৰু কৃতজ্ঞতাৰ চিন স্বৰূপে মোৰ এই কিতাপখন তোমাৰ নামত উছৰ্গা কৰিলো।"

## বিৱৰণ
কিতাপখনত ২৫ টা প্ৰবন্ধ আছে। সেইকেইটা হৈছে,আমাক কিতাপ লাগে; অসমত কিতাপ প্ৰকাশৰ সমস্যা; অসম সাহিত্য সভাৰ ভৱিষ্যত; হতাশাৰ বিষণ্ণ ঋতু; সুখ স্মৃতি; তুমি আৰু আপুনি; গোলাপ বৰবৰাৰ লগত এটা সন্ধিয়া; শিশুৰ কাৰণে; জীৱনৰ সৰ্বশ্ৰেষ্ঠ পুৰস্কাৰ; এখন অলিখিত উপন্যাসৰ নায়কৰ কথা; ডাঃ প্ৰসাদ বৰদলৈ; শিক্ষাগুৰু; গান্ধীজীৰ তাবিজ; শুচি-বায়ু; খৈনি; সতী আৰু অসৎ; কথা নোকোৱাৰ তত্ব-কথা; ঢকুৱাখনাৰ ফাট-বিহু/ ধৰ্ম আৰু আফিং; টি ভিৰ পৰা সাৱধান; অসমীয়াই কিয় পৰিশ্ৰম কৰিব নোখোজে; অপৰাজিত; ভয়ঙ্কৰ সুন্দৰ; মানসিক পুষ্টিহীনতা; আৰু জ্ঞানাৰ্জনৰ কাৰণে পঢ়িবলগীয়া এশখন কিতাপ।

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## লগতে চাওক
*আত্ম দীপো ভৱ
*কিতাপ পঢ়াৰ আনন্দ
*অন্তহীন প্ৰেৰণা
*উচ্চাকাংক্ষা
*মোৰ প্ৰিয় মানুহ ছক্ৰেটিছ
*অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
মই যেতিয়া ক্লান্ত হওঁ

**মই যেতিয়া ক্লান্ত হওঁ** () হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ-সংকলন। গ্ৰন্থখন প্ৰথম ২০০৭ চনৰ ডিচেম্বৰ মাহত ষ্টুডেণ্টচ ষ্ট'ৰচ প্ৰকাশনৰ পৰা প্ৰকাশ হয়। গ্ৰন্থখন তেওঁ দাঁতৰ চিকিৎসক ডাঃ ৰুবী কটকীলৈ আগবঢ়াই প্ৰাক-ক্ষণত লিখিছে, "ৰুবী, তুমি কেৱল দাঁতৰে ডাক্তৰ নহয়,মনৰো ডাক্তৰ। তোমাৰ স্নিগ্ধ পৰিশীলিত ব্যক্তিত্ব আৰু স্বভাৱৰ মাধুৰ্যই তোমাৰ চিকিৎসা বিচাৰি যোৱা সকলো মানুহকে নতুন আশা আৰু আনন্দ দি ঘূৰাই পঠায়। তুমি যেন সদায় এনেকুৱা হৈয়েই থাকা, তাকে কামনা কৰিলো।"

## বিৱৰণ
কিতাপখনত ৪৪ টা প্ৰবন্ধ আছে। সেইকেইটা হʼল, মই যেতিয়া ক্লান্ত হওঁ; দ্বৈপায়ন হ্ৰদত দুৰ্যোধন; কাম কৰাৰ আনন্দ-আৰু যন্ত্ৰণা; মনৰ টনিক; ডাৰউইনৰ ডিপ্ৰেছন; সুখৰ বিষয়ে বৈজ্ঞানিক গৱেষণা; কাম কৰাৰ প্ৰেৰণা; ধনী হোৱাৰ অভিশাপ; তেহিনো দিৱসাঃ গতাঃ; যোগেন্দ্ৰনাৰায়ণ ভূঞা; টি ছেখ্ৰিৰ স্মৰণত; অৰুণ টেৰণ; সনন্ত আৰু সমীৰ; মোৰ এজন পছন্দৰ মানুহ-গ্ৰেগ চেপেল; ছাৰা টীজডেইল; 'বেয়া কবিতা'ৰ সপক্ষে; লিটল মেগাজিন; আকৌ মনত পৰিছে লৰ্ড জিমক; সাহিত্যিক পুৰস্কাৰ; বেছি লিখা বেয়া; সাহিত্যিকৰ বৰ্তমান আৰু ভৱিষ্যত; ঈৰ্ষাৰ বিষয়ে; স্বাস্থ্যৱান মানুহ; মূৰৰ বিষ; স্বাস্থ্যৰ নিচা; সকলো মানুহ এদিন নিৰামিষভোজী হ'ব; আমিষ নে নিৰামিষ; কলপৰ বিষয়ে; আলহীৰ কথা; ডিয়েন বিয়েন ফু; পৰেশ বৰুৱাক ক'ত লগ পাম; নগাৰ দৃষ্টিত তেওঁলোকৰ ভৱিষ্যত; নাগালেণ্ডত দুদিন; ৰাজস্থানত কেইদিনমান; ছলাকটকীৰ পৰা গৰুধৰীয়ালৈ; মুক্ত নাৰী; অসমৰ ৰাজনৈতিক নেতাৰ ভাবমূৰ্তি; অসমৰ ৰাজনৈতিক নেতাৰ ভাবমূৰ্তি; মহাফেজখানা; পৰীক্ষাৰ ফলাফল; মাত্ৰ তিনি ঘণ্টা!; মঞ্জু দত্তবৰুৱাৰ চিঠি; দীঘল বক্তৃতা; অৰছন ওৱেলছৰ আশাৰ বাণী; আৰু লাগে ৰহো মুন্নাভাই। 

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## লগতে চাওক
*আত্ম দীপো ভৱ
*কিতাপ পঢ়াৰ আনন্দ
*অন্তহীন প্ৰেৰণা
*উচ্চাকাংক্ষা
*মোৰ প্ৰিয় মানুহ ছক্ৰেটিছ
*অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
শম্ভু গুপ্তা

**শম্ভু গুপ্তা** ( এগৰাকী অসমীয়া চলচ্চিত্ৰৰ পৰিচালক, চিত্ৰনাট্যকাৰ তথা সংলাপ লেখক। তেওঁ দাৰা আহমেদৰ সৈতে যুটীয়াভাৱে দেৱী আৰু এককভাবে প্ৰেম আৰু প্ৰেম নামৰ দুখন চলচ্চিত্ৰ পৰিচালনা কৰিছিল। ক'ভিডত আক্ৰান্ত হৈ ২০২১ চনৰ ১৬ মে' তাৰিখে গুৱাহাটীৰ এপ'ল' হস্পিটেলত, ৮০ বছৰ বয়সত তেওঁৰ মৃত্যু হয়।

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি
শ্ৰেণী:সংক্ষিপ্ত জীৱনী
আধুনিক যুগৰ জন্ম কাহিনী

**আধুনিক যুগৰ জন্ম কাহিনী** () হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন গদ্য ৰচনা। গ্ৰন্থখন প্ৰথম ১৯৮৯ চনৰ জানুৱাৰী মাহত ষ্টুডেণ্টচ ষ্ট'ৰচ প্ৰকাশনৰ পৰা প্ৰকাশ হয়। গ্ৰন্থখন লেখক বৰগোহাঞিয়ে তেখেতৰ দুই পুত্ৰ অনিন্দ্য আৰু প্ৰদীপ্তলৈ আগবঢ়াইছে।

## বিৱৰণ
কিতাপখনত এক, দুইকৈ মুঠ চৈধ্যটা অধ্যায়ত লেখকে আধুনিক যুগৰ আৰম্ভণিৰ বিষয়ে বৰ্ণনা কৰি গৈছে।
এইখন গ্ৰন্থত লেখকে ইউৰোপীয় নৱজাগৰণৰ ইতিহাস থুলমূলকৈ কিন্তু মনোগ্ৰাহী ভাষাত আলোচনা কৰিছে। ইউৰোপীয় নৱজাগৰণৰ বৈশিষ্ট্য ব্যাখ্যা কৰোঁতে তেখেতে লিখিছিল যে এই নৱজাগৰণৰ এক অন্যতম লক্ষ্য আছিল মানুহৰ বহুমুখী প্ৰতিভাৰ বিকাশ ঘটাই মানুহক পূৰ্ণ মানৱত পৰিণত কৰা-যি ধৰণৰ পূৰ্ণ মানুহ আছিল লিঅ'নাৰ্ডো ডা ভিন্সি।

## অন্যান্য
এই কিতাপখন ১৯৮৯-৯০ চনত অসমৰ মাধ্যমিক শিক্ষা পৰিষদৰ অন্তৰ্গত অসমীয়া মাধ্যমৰ হাইস্কুলত সমূহত অসমীয়া বিষয়ৰ দ্ৰুতপাঠ হিচাপে অনুমোদন কৰা হৈছিল।

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## লগতে চাওক
*আত্ম দীপো ভৱ
*কিতাপ পঢ়াৰ আনন্দ
*অন্তহীন প্ৰেৰণা
*উচ্চাকাংক্ষা
*মোৰ প্ৰিয় মানুহ ছক্ৰেটিছ
*অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
ভাৰতীয় জাতীয় কংগ্ৰেছ (অৰ্গেনাইজেচন)

** ভাৰতীয় জাতীয় কংগ্ৰেছ (অৰ্গেনাইজেচন)** () ভাৰতৰ এটা অধুনালুপ্ত ৰাজনৈতিক দল। ইন্দিৰা গান্ধীক কংগ্ৰেছৰ পৰা নিলম্বন কৰা ঘটনাৰ পৰিপ্ৰেক্ষিতত এই দলটো গঠিত হৈছিল। 
## ইতিহাস
১৯৬৯ৰ ১২ নবেম্বৰত দলীয় শৃংখলা ভংগ কৰাৰ অভিযোগত তদানীন্তন ভাৰতৰ প্ৰধানমন্ত্ৰী ইন্দিৰা গান্ধীক কংগ্ৰেছ দলৰ পৰা নিলম্বন কৰা হয় আৰু ফলস্বৰূপে ইন্দিৰা গান্ধীয়ে প্ৰতিদ্বন্দী দল এটা গঠন কৰাত কংগ্ৰেছ দলটো দুই ভাগত বিভক্ত হৈ যায়। অখিল ভাৰতীয় কংগ্ৰেছ কমিটিৰ ৭০৫জন সদস্যৰ ৪৪৬জনেই গান্ধীৰ দলত যোগ দিয়ে। ইন্দিৰাপন্থী বিভাজিত অংশটোক কংগ্ৰেছ (আৰ) নামেৰ পৰিচিত হ'ল; য'ত ইংৰাজী  'R' আখৰটোৱে 'Requisition' বুজাইছিল।  আনহাতে কংগ্ৰেছৰ মূল অংশটো  পৰিচিত হ’ল, ভাৰতীয় জাতীয় কংগ্ৰেছ (অৰ্গেনাইজেচন) বা চমুকৈ কংগ্ৰেছ (ও) নামেৰে। এসময়ত ধেমেলীয়াকৈ মূল কংগ্ৰেছ গোটটোক ‘চিণ্ডিকেট’ (Syndicate) আৰ ইন্দিৰাপন্থী গোটটোক ‘ইণ্ডিকেট’ (Indicate) বুলি উল্লেখ কৰা হৈছিল। প্ৰথমে কে কামৰাজ আৰু পিছলৈ মোৰাৰজী দেশায়ে কংগ্ৰেছ (ও)-ৰ নেতৃত্ব দিয়ে। 

কংগ্ৰেছ (ও)-ই ভোলা পাচৱান শাস্ত্ৰীৰ নেতৃত্বত বিহাৰত, বীৰেন্দ্ৰ পাতিলৰ নেতৃত্বত কৰ্ণাটকত হিতেন্দ্ৰ কে. দেশাইৰ নেতৃত্বত গুজৰাটত চৰকাৰ গঠন কৰে। জৰুৰীকালীন অৱস্থাৰ সময়ত ১৯৭৫ৰ পৰা ১৯৭৬লৈ গুজৰাটৰ বাবুভাই জে পেটেলৰ জনতা মৰ্চা চৰকাৰৰো অন্যতম অংশীদাৰ আছিল কংগ্ৰেছ (ও)।  
১৯৭১ৰ সাধাৰণ নিৰ্বাচনত ১০% ভোট শ্বেয়াৰিঙেৰে লোকসভাৰ ১৬খন আসনত কংগ্ৰেছ (ও) বিজয়ী হোৱাৰ বিপৰীতে ইন্দিৰাপন্থী কংগ্ৰেছে ৪৪% ভোটেৰে ৩৫২খন আসনত বিজয় সাব্যস্ত কৰে। নিৰ্বাচন হৈ যোৱাৰ পিছত নিৰ্বাচন আয়োগে ইন্দিৰাপন্থী কংগ্ৰেছক মূল কংগ্ৰেছ দল বুলি স্বীকৃতি দিয়ে। 

১৯৭৭ৰ মাৰ্চত অনুষ্ঠিত হোৱা সাধাৰণ নিৰ্বাচনত কংগ্ৰেছ (ও)-ই জনতা মৰ্চাৰ বেনাৰত নিৰ্বাচনত অৱতীৰ্ণ হয়। পিছে এইটো নিৰ্বাচনত দলটোৱে ভাল ফল দেখুৱাব নোৱাৰিলে। পূৰ্বৱৰ্তী নিৰ্বাচনত লাভ কৰা ১৬খন আসনৰ বিপৰীতে এই নিৰ্বাচনত কংগ্ৰেছ (ও)-ই মাথো ৩খনহে আসনত বিজয় সাব্যস্ত কৰিবলৈ সক্ষম হয়।  নিৰ্বাচনৰ পিছত এই একেটা বছৰতে ভাৰতীয় লোকদল, ভাৰতীয় জনসংঘ, ছোচিয়েলিষ্ট পাৰ্টি, স্বতন্ত্ৰ পাৰ্টি তথা অন্য সৰু সৰু ৰাজনৈতিক দলবোৰৰ সৈতে অৰ্গেনাইজেন কংগ্ৰেছেও আনুষ্ঠানিকভাবে নবগঠিত জনতা পাৰ্টিত চামিল হৈ যায়।

## নেতা

* কে কামৰাজ
* মোৰাৰজী দেশাই
* এচ. নিজলিংগাপ্পা
*চি.এম. পুনাছা
* নীলম সঞ্জীৱ ৰেড্ডী
*অতুল্য ঘোষ
* এচ.কে. পাটিল
* হিতেন্দ্ৰ কে. দেশাই
* সত্যেন্দ্ৰ নাৰায়ণ সিনহা
*চন্দ্ৰ ভানু গুপ্তা
* বীৰেন্দ্ৰ পাটিল
*অশোক মেহতা
*ত্ৰিভূৱন নাৰায়ণ সিং
* ৰাম সুভাগ সিং
*বি.ডি. শৰ্মা

## লগতে চাওক
* ভাৰতীয় জাতীয় কংগ্ৰেছ (আৰ)
* ভাৰতীয় জাতীয় কংগ্ৰেছৰ বিভাজিত দলসমূহ
## তথ্য উৎস

শ্ৰেণী:ভাৰতৰ বিলুুপ্ত ৰাজনৈতিক দল
এলবাৰ্ট বান্দুৰা

**এলবাৰ্ট বান্দুৰা** (, জন্ম-৪ ডিচেম্বৰ ১৯২৫) হৈছে এগৰাকী কানাডীয়-আমেৰিকান মনোবিজ্ঞানী। তেখেত ষ্টেনফৰ্ড বিশ্ববিদ্যালয়ৰ মনোবিজ্ঞান বিভাগত ডেভিড ষ্টাৰ জৰ্ডান প্ৰফেচাৰ এমিৰেটাছ। মনোবিজ্ঞান আৰু শৈক্ষিক ক্ষেত্ৰখনলৈ আগবঢ়োৱা একাধিক উল্লেখযোগ্য বৰঙণিৰ বাবে বান্দুৰা জনাজাত। তেখেতৰ কেইখনমান ঘাঁই বিচৰণস্থলী হৈছে-সামাজিক বোধগত তত্ত্ব, থেৰাপি, আৰু ব্যক্তিত্ব মনোবিজ্ঞান। আচৰণবাদ আৰু বোধগত মনোবিজ্ঞানৰ মাজত একধৰণৰ উত্তৰণ ঘটোৱাৰ ক্ষেত্ৰত বান্দুৰাৰ ভূমিকা লেখত ল'বলগীয়া। বান্দুৰাই সামাজিক শিকন তত্ত্ব (যাক সামাজিক বোধগত তত্ত্ব হিচাপে পুনৰ নামকৰণ কৰা হৈছে), স্ব-কাৰ্যকাৰিতা আৰু পৰ্যবেক্ষণমূলক শিকনলৈ প্ৰভাৱশালী বৰঙণি আগবঢ়াইছে। তেখেতৰ তত্ত্বাৱধানত সম্পন্ন হোৱা *ব'ব' পুতলাৰ পৰীক্ষা* স্মৰণীয়।

২০০২ চনত সম্পন্ন হোৱা এটা বিশেষ জৰীপে কৈছিল যে-কুৰি শতিকাৰ সততে উচ্চাৰিত আৰু উদ্ধৃত মনোবিজ্ঞানীৰ ভিতৰত তেখেত অন্তৰ্ভুক্ত। বি.এফ. স্কিনাৰ, ছিগমণ্ড ফ্ৰয়েড আৰু জিন পিয়াগেটৰ পিছতেই তেখেতৰ স্থান। বান্দুৰাক জীৱিত অৱস্থাত থকা মহান মনোবিজ্ঞানীৰ তালিকাত ব্যাপক ৰূপত সন্নিৱিষ্ট কৰা হয়। ইয়াৰ লগতে তেখেতক **সৰ্বকালৰ এগৰাকী প্ৰভাৱশালী মনোবিজ্ঞানী** হিচাপে গণ্য কৰা হয়।

## লগতে চাওক
* ছিগমণ্ড ফ্ৰয়েড
* উইলিয়াম জেম্‌ছ
* ডেনিয়েল কাহনেমেন

## তথ্যসূত্ৰ

শ্ৰেণী:কানাডাৰ ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মনোবিজ্ঞানী
চৈতন্য টামহানে

**চৈতন্য টামহানে** (; জন্ম: ১ মাৰ্চ, ১৯৮৭) হৈছে এগৰাকী ভাৰতীয় ছবি-নিৰ্মাতা। ২০১৪ চনত নিৰ্মিত মাৰাঠী ভাষাৰ ছবি 'ক'ৰ্ট'ৰ বাবে টামহানে জনাজাত। ছবিখনক ৮৮সংখ্যক একাডেমী বঁটালৈ 'শ্ৰেষ্ঠ বিদেশী ছবি'ৰ শাখাৰ বাবে ভাৰতৰ 'আনুষ্ঠানিক বাছনি' হিচাপে প্ৰেৰণ কৰা হৈছিল। ছবিখনে ভাৰতীয় ন্যায়িক প্ৰণালীটোক এগৰাকী লোকশিল্পীৰ দৃষ্টিৰে পৰ্যবেক্ষণ কৰে।

'ক'ৰ্ট'ৰ পূৰ্বে টামহানেয়ে 'ছিক্স ষ্ট্ৰেণ্ডছ্' নামেৰে চুটি ছবি নিৰ্মাণ কৰিছিল। সেইখন ছবিৰ তেখেত লেখক আৰু নিৰ্দেশক আছিল। ছবিখন প্ৰযোজনাও চৈতন্যয়েই কৰিছিল। 'ক'ৰ্ট'ৰ বাবে টামহানেয়ে ১৬তম মুম্বাই ছবি মহোৎসৱত শ্ৰেষ্ঠ পৰিচালকৰ বঁটা লাভ কৰে। আনহাতে নৱম এছিয়ান ছবি মহোৎসৱত 'শ্ৰেষ্ঠ চিত্ৰনাট্যকাৰ'ৰ বাবে মনোনীত হয়। ইয়াৰ উপৰি ছবিখনে একাধিক বঁটা-সন্মান লাভ কৰে। ২০১৮ চনত টামহানেয়ে কন্নড় ভাষাৰ ছবি 'বালেকেম্পা'ত সৃষ্টিশীল প্ৰযোজক হিচাপে জড়িত হয়।

২০২০ চনত টামহানেৰ নিৰ্দেশনাত দ্বিতীয়খন কাহিনী-চিত্ৰ মুক্তি হয়। ছবিখনৰ নাম হৈছে 'The Disciple'। ছবিখনৰ ৭৭তম ভেনিছ আন্তৰ্জাতিক ছবি মহোৎসৱত এটি প্ৰিমিয়াৰ হয়। ভেনিছতে ছবিখনে 'FIPRESCI' বঁটা লাভ কৰে। এই বঁটাটো প্ৰদান কৰে 'ছবি সমালোচকৰ আন্তৰ্জাতিক সংঘ'য়ে। (FIPRESCI: Federation Internationale de la Presse Cinematographique) ইয়াৰ লগতে ছবিখনে 'শ্ৰেষ্ঠ চিত্ৰনাট্য'ৰ বঁটা পাবলৈ সক্ষম হয়।

## চলচ্চিত্ৰপুঞ্জী
* 'Six Strands' (২০১১) [চুটি ছবি]
* 'Death of a Father' (২০১৪) [চুটি ছবি]
* 'Court' (২০১৪)
* 'The Disciple' (২০২০)

## বঁটা-বাহন
* শ্ৰেষ্ঠ ছবি বঁটা, ক'ৰ্টৰ বাবে, ৬২তম ৰাষ্ট্ৰীয় চলচ্চিত্ৰ বঁটা, ২০১৫
* শ্ৰেষ্ঠ ছবি, ক'ৰ্টৰ বাবে, Buenos Aires International Festival of Independent Cinema, ২০১৫
* শ্ৰেষ্ঠ এছিয়ান কথাছবি, ক'ৰ্টৰ বাবে, ছিংগাপুৰ আন্তৰ্জাতিক ছবি মহোৎসৱত, ছিলভাৰ স্ক্ৰীন বঁটা, ২০১৪
* শ্ৰেষ্ঠ চিত্ৰনাট্য, 'দ্য ডিছাইপল'ৰ বাবে, ভেনিছ ছবি মহোৎসৱ, ২০২০

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:মাৰাঠী ভাষাৰ চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক
ভাৰতীয় জাতীয় কংগ্ৰেছৰ বিভাজিত দলসমূহ

ভাৰতীয় জাতীয় কংগ্ৰেছ ভাৰতৰ এটা মুখ্য ৰাজনৈতিক দল। ১৯৪৭ চনত দেশে স্বাধীনতা লাভ কৰাৰে পৰা দলটোৰ যথেষ্ঠবাৰ বিভাজিত হোৱা দেখা যায়। ইয়াৰে কিছুমান বিভাজিত গোটে স্বাধীন দল হিচাপে ৰাজনৈতিক কাৰ্য-কলাপ চলাই আছে; আন কিছুমান বৰ্তমান বিলুপ্ত। আকৌ কিছুমান গোট মূল দলৰ সৈতে বা আন দলৰ সৈতে চামিল হৈ গৈছে।
## বিভাজিত দলসমূহৰ তালিকা

## তথ্য উৎস

https://eci.nic.in/eci_main/mis-Political_Parties/Constitution_of_Political_Parties/ConstitutionOfINC.pdf
## বাহ্যিক সংযোগ
* Official All India Congress Committee website
* Official Indian National Congress website

শ্ৰেণী:ভাৰতৰ ৰাজনীতি
শ্ৰেণী:ভাৰত সম্পৰ্কীয় তালিকা
গদ্যৰ সাধনা

**গদ্যৰ সাধনা**() হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন গদ্য সংকলন। সংকলনখনত মুঠ ১২ জন ব্যক্তিৰ ১৫ টি গদ্য-ৰচনা সন্নিৱিষ্ট আছে। ষ্টুডেণ্টচ ষ্ট'ৰচ প্ৰকাশনে ১৯৯৫ চনৰ আগষ্ট মাহত প্ৰকাশ কৰা এই সংকলনটিৰ মূল্য আছিল ৪৫ টকা।

## বিৱৰণ
কিতাপখনত লক্ষ্মীনাথ বেজবৰুৱাৰ দুটা, কমলাকান্ত ভট্টাচাৰ্যৰ এটা, সত্যনাথ বৰাৰ দুটা, বাণীকান্ত কাকতিৰ দুটা, ডিম্বেশ্বৰ নেওগৰ এটা, হলীৰাম ডেকাৰ এটা, কৃষ্ণকান্ত সন্দিকৈৰ এটা, বেণুধৰ শৰ্মাৰ এটা, যজ্ঞেশ্বৰ শৰ্মাৰ এটা, মহেশ্বৰ নেওগৰ এটা, সূৰ্য্যকুমাৰ ভূঞাৰ এটা আৰু মুনীন বৰকটকীৰ এটাকৈ প্ৰবন্ধ আছে।
ইয়াৰে কৃষ্ণকান্ত সন্দিকৈৰ "প্ৰাচীন বেবিলনৰ বেদ" নামৰ প্ৰবন্ধটো সংগ্ৰহ কৰি দিয়াৰ বাবে লেখকে একেবাৰে আৰম্ভণিত আৰু মুখবন্ধত ড° নমিতা ডেকাক বিশেষ কৃতজ্ঞতা জনাইছে।
মুখবন্ধত লেখকে লিখিছে, "অসমীয়া ভাষাত গদ্য-ৰচনাৰ এটা প্ৰাচীন আৰু শক্তিশালী পৰম্পৰা আছে। সকলো ভাৰতীয় ভাষাৰ ভিতৰত অসমীয়া ভাষাতেই প্ৰথমে গদ্যৰ উদ্ভৱ হৈছিল আৰু তেতিয়াই সি বিকাশৰ উচ্চ স্তৰত উপনীত হৈছিল।" ইয়াৰ পিছতে প্ৰাচীনৰ দৰেই কিদৰে উত্তৰ সময়তো অৰ্থাৎ লেখকে কিতাপখন ৰচনা কৰা সময়লৈকে  লক্ষ্মীনাথ বেজবৰুৱাকে ধৰি বিশিষ্ট গদ্য-লেখকসকলে স্বকীয় বৈশিষ্ট্যৰে নিষ্ঠাৰে গদ্য সাধনা কৰিছিল সেই বিষয়ে উনুকিয়াইছে। এনেদৰে শ্ৰেষ্ঠ গদ্য-লেখকসকলৰ শ্ৰেষ্ঠ ৰচনা অধ্যয়ন কৰি ভাল গদ্য লিখিবলৈ শিকিবলৈ বিশেষকৈ ন-লেখকসকলৰ উদ্দ্যেশ্যে লেখকে সংকলনটি প্ৰস্তুত কৰিছে বুলি উল্লেখ কৰি এইয়াও স্পষ্ট কৰি দিছে "সংকলনখনত যিকেইজন লেখকৰ ৰচনা সন্নিৱিষ্ট কৰা হৈছে তেওঁলোকৰ বাহিৰেও যে আৰু ভাল গদ্য-লেখক নাই এনে কথা নহয়।"

কিতাপখনত থকা প্ৰবন্ধসমূহ হৈছে-

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## লগতে চাওক
*আত্ম দীপো ভৱ
*প্ৰজ্ঞাৰ সাধনা
*উচ্চাকাংক্ষা
*মোৰ প্ৰিয় মানুহ ছক্ৰেটিছ
*অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
ক্ষীৰ সাগৰ

হিন্দু ধৰ্মৰ ব্ৰহ্মাণ্ডৰ তত্ত্ব অনুযায়ী **ক্ষীৰ সাগৰ** () হৈছে পৃথিৱীত থকা সাতখন সাগৰৰ পঞ্চমখন সাগৰ। ই ক্ৰৌঞ্চ নামৰ মহাদ্বীপটোক আগুৰি আছে। হিন্দু ধৰ্মৰ সাহিত্যসমূহত এই কথা উল্লেখ আছে যে দেৱতা আৰু অসুৰসকলে অমৃত আহৰণ কৰিবলৈ সহস্ৰ বছৰ ধৰি ক্ষীৰ সাগৰ মন্থন কৰিছিল। পুৰাণসমূহত এই বিষয়ে বিতং বৰ্ণনা পোৱা যায়। ক্ষীৰ সাগৰত বিষ্ণু লক্ষ্মীৰ কাষত শেষনাগৰ ওপৰত শয়ন কৰি থাকে। 

## সমুদ্ৰ মন্থন

হিন্দুধৰ্মৰ আখ্যানসমূহৰ মতে বিষ্ণুৰ পৰামৰ্শমতে দেৱতা আৰু অসুৰ একগোট হৈ অমৃত আহৰণৰ বাবে ক্ষিইৰ সাগৰ মন্থ কৰিছিল। এই কাৰ্যত মন্থন দণ্ডৰ বাবে মন্দৰ পৰ্বতৰ ব্যৱহাৰ কৰা হৈছিল। মন্থন জৰীৰ ভূমিকা পালন কৰিছিল নাগৰাজ বাসুকীয়ে। সমুদ্ৰত ডুব নোযোৱাকৈ মন্দৰ পৰ্বতক ধৰি ৰাখিবলৈ বিষ্ণুৱে কুৰ্ম অৱতাৰ ধাৰণ কৰিছিল। মন্থন কাৰ্যত প্ৰথমে হলাহল বিষৰ উৎপত্তি হয় আৰু শিৱই এই বিষ নিজৰ গলত ধাৰণ কৰি নীলকণ্ঠ নাম পায়। 
 

বাল্মিকীৰ ৰামায়ণ আৰু ব্যাসদেৱৰ মহাভাৰততো সমুদ্ৰ মন্থনৰ বৰ্ণনা পোৱা যায়।
## তথ্য সংগ্ৰহ

শ্ৰেণী:হিন্দু কিংবদন্তি
নীলাচল (বাতৰি কাকত)

**নীলাচল** () হৈছে গুৱাহাটীৰ পৰা প্ৰকাশিত অসমীয়া ভাষাৰ এখন বাতৰি কাকত। অসম চৰকাৰৰ প্ৰাক্তন উচ্চ পদস্থ বিষয়া, সাহিত্যিক, সাংবাদিক হোমেন বৰগোহাঞি আছিল কাকতখনৰ প্ৰতিষ্ঠাপক সম্পাদক। পঢ়ুৱৈ সমাজ সৃষ্টি কৰাৰ ক্ষেত্ৰত, সাংবাদিকতাৰ বিৰল দৃষ্টান্ত গঢ়ি তোলা দৈনিক বাতৰি, নতুন অসমীয়া, প্ৰকাশ, সাতসৰী আদি যি সমূহ কাকত-আলোচনী আছে; তাৰ মাজত নীলাচলৰ স্থান উল্লেখযোগ্য।

## প্ৰকাশ
নীলাচল কাকতখন প্ৰথম প্ৰকাশ হৈছিল ১৯৬২ চনত। 

## লগতে চাওক
*অসমৰ বাতৰি কাকত আৰু আলোচনীসমূহ

## তথ্যসূত্ৰ

শ্ৰেণী:অসমৰ সংবাদ পত্ৰ
সূত্ৰধাৰ (আলোচনী)

**সূত্ৰধাৰ** () হৈছে এখন অসমীয়া ভাষাৰ আলোচনী। অসম চৰকাৰৰ প্ৰাক্তন উচ্চ পদস্থ বিষয়া, সাহিত্যিক, সাংবাদিক হোমেন বৰগোহাঞি আলোচনীখনৰ প্ৰতিষ্ঠাপক সম্পাদক আছিল।অসমত পঢ়ুৱৈ সমাজ সৃষ্টি কৰাৰ ক্ষেত্ৰত, সাংবাদিকতাৰ বিৰল দৃষ্টান্ত গঢ়ি তোলা আলোচনী ৰূপে সূত্ৰধাৰৰ স্থান উল্লেখযোগ্য।

## প্ৰকাশ
সূত্ৰধাৰ আলোচনীখন ১৯৮৯ চনত প্ৰথম প্ৰকাশ হৈছিল। 

## লগতে চাওক
*অসমৰ বাতৰি কাকত আৰু আলোচনীসমূহ

## তথ্যসূত্ৰ

শ্ৰেণী:অসমৰ সংবাদ পত্ৰ
শ্ৰেণী: অসমীয়া আলোচনী
১৯৯১ৰ ভাৰতৰ সাধাৰণ নিৰ্বাচন

**১৯৯১ৰ ভাৰতৰ সাধাৰণ নিৰ্বাচন** দশম লোকসভা গঠনৰ উদ্দেশ্যে অনুষ্ঠিত কৰা হৈছিল। পাঞ্জাৱ আৰু জম্মু আৰু কাশ্মীৰৰ বাদে বাকীবোৰ ৰাজ্য আৰু কেন্দ্ৰীয় শাসিত অঞ্চলত ১৯৯১ৰ ২০ মে’, ১২ জুন আৰু ১৫ জুনত- এই তিনিটা পৰ্যায়ত অনুষ্ঠিত হয়। ইয়াৰ উপৰিও বিহাৰৰ দুটা আৰু উত্তৰ প্ৰদেশৰ এখন লোকসভাৰ আসনতো নিৰ্বাচন হোৱা নাছিল। পাঞ্জাবৰ ১৩খন আসনৰ বাবে নিৰ্বাচন আয়োগে পলমকৈ ১৯৯২ চনৰ ১৯ ফেব্ৰুৱাৰীতহে নিৰ্বাচন পতাৰ সিদ্ধান্ত লয়।  
কোনো এটা ৰাজনৈতিক দলেই একক সংখ্যাগৰিষ্ঠতা লাভ নকৰাত ভাৰতীয় জাতীয় কংগ্ৰেছে অন্যন্য দলৰ সহযোগত পি ভি নৰসিংহ ৰাও প্ৰধানমন্ত্ৰিত্বত এখন সংখ্যালঘূ চৰকাৰ গঠন কৰে। 
প্ৰথম তিনিটা পৰ্যায়ৰ নিৰ্বাচনৰ ভোটদানৰ হাৰ আছিল ৫৬.৭৩% আৰু ই আছিল তেতিয়ালৈকে অনুষ্ঠিত সাধাৰণ নিৰ্বাচনৰ সৰ্বনিম্ন হাৰ।

## দলভিত্তিক ফলাফল

## তথ্য উৎস

শ্ৰেণী:ভাৰতৰ সাধাৰণ নিৰ্বাচন
২০০৪ৰ ভাৰতৰ সাধাৰণ নিৰ্বাচন

২০০৪ চনৰ ২০ এপ্ৰিলৰ পৰা ১০ মে'ৰ ভিতৰত চাৰিটা পৰ্যায়ত ভাৰতত সাধাৰণ নিৰ্বাচন অনুষ্ঠিত হৈছিল। চতুৰ্দশ লোকসভাৰ ৫৪৩ জন সদস্য নিৰ্বাচিত কৰিবলৈ প্ৰায় ৬৭০ নিযুতৰো অধিক লোকে ভোটদান কৰিছিল। লোকসভা হৈছে পোনপটীয়াকৈ নিৰ্বাচিত হোৱা ভাৰতৰ সংসদৰ নিম্ন সদন।

১৩ মে' ২০০৪ তাৰিখে শাসনাধিষ্ঠিত ভাৰতীয় জনতা পাৰ্টি (বিজেপি) আৰু ইয়াৰ মিত্ৰজোঁট ৰাষ্ট্ৰীয় গণতান্ত্ৰিক মৰ্চাই পৰাজয় স্বীকাৰ কৰে। স্বাধীনতাৰ পৰা ১৯৯৬ চনলৈকে পাঁচ বছৰৰ বাহিৰে সকলো সময় ভাৰতত ক্ষমতাত থকা ভাৰতীয় জাতীয় কংগ্ৰেছে আঠ বছৰ শাসনভাৰৰ পৰা আঁতৰি থকাৰ পিছত পুনৰ ক্ষমতালৈ উভতি আহে। কংগ্ৰেছে তেওঁলোকৰ মিত্ৰশক্তিৰ সহায়ত ৫৪৩ জনৰ ভিতৰত ৩৩৫ জনতকৈ ওপৰৰ সদস্যৰে সহজতে সংখ্যাগৰিষ্ঠতা লাভ কৰিবলৈ সক্ষম হৈছিল। এই ৩৩৫ জন সদস্যৰ ভিতৰত আছিল কংগ্ৰেছ নেতৃত্বাধীন সংযুক্ত প্ৰগতিশীল মৰ্চা, নিৰ্বাচনৰ পিছত গঠন কৰা শাসনকাৰী মিত্ৰজোঁট, লগতে বহুজন সমাজ পাৰ্টি (বিএছপি), সমাজবাদী পাৰ্টি (এছপি), কেৰালা কংগ্ৰেছ (কেচি) আৰু বাওঁ মৰ্চাৰ বাহ্যিক সমৰ্থন। (বাহ্যিক সমৰ্থন হৈছে শাসনকাৰী মিত্ৰজোঁটৰ অংশ নোহোৱা দলবোৰৰ সমৰ্থন)।
## ফলাফল
### সংযুক্ত প্ৰগতিশীল মৰ্চাৰ চৰকাৰ গঠনত সমৰ্থন

### দলভিত্তিক ফলাফল

## তথ্য উৎস

শ্ৰেণী:ভাৰতৰ সাধাৰণ নিৰ্বাচন
২০০৯ৰ ভাৰতৰ সাধাৰণ নিৰ্বাচন

**২০০৯ৰ ভাৰতৰ সাধাৰণ নিৰ্বাচন** ১৬ এপ্ৰিলৰ পৰা ১৩ মে’লৈ- মুঠ ৫টা পৰ্যায়ত অনুষ্ঠিত হৈছিল।  পঞ্চদশ লোকসভা গঠনৰ উদ্দেশ্যে অনুষ্ঠিত এই নিৰ্বাচনত মুঠ ভোটাৰৰ ৫৮.২১ শতাংশই ভোটদান কৰিছিল। চতুৰ্দশ লোকসভাৰ কাৰ্যকাল ইতিমধ্যে ২০০৯ৰ ১ জুনত সমাপ্ত হ’বলগীয়া আছিল। ২০০৯ৰ ফেব্ৰুৱাৰীত ভাৰতৰ সংসদত এই নিৰ্বাচনৰ বাবে ১১.২০ কোটি ধাৰ্য কৰা হৈছিল। লোকসভাৰ ৫৪৩খন আসনৰ বাবেমুঠ ৮০৭০জন প্ৰাৰ্থীয়ে প্ৰতিদ্বন্দিতা কৰিছিল। নিৰ্বাচনৰ ফলাফল পঞ্চম পৰ্যায়ৰ নিৰ্বাচন শেষ হোৱাৰ তিনিদিন পাছত, ১৬ মে’ত ঘোষনা কৰা হৈছিল।

ভাৰতীয় জাতীয় কংগ্ৰেছ নেতৃত্বাধীন প্ৰাক-নিৰ্বাচনী সংযুক্ত প্ৰগতিশীল মৰ্চাই ২৬২খন আসনেৰে সংখ্যাগৰিষ্ঠতা লাভ কৰিছিল। মৰ্চাই অন্ধ্ৰপ্ৰদেশ, কেৰালা, মহাৰাষ্ট্ৰ, ৰাজস্থান, তামিলনাডু, উত্তৰ প্ৰদেশ আৰু পশ্চিমবংগত ভাল  ফল দেখুৱাইছিল। বহুজন সমাজ পাৰ্টি, সমাজবাদী পাৰ্টি, জনতা দল (চেকুলাৰ), ৰাষ্ট্ৰীয় জনতা দল আৰু কেইটামান সৰু-সৰু দলে চৰকাৰক বাহিৰৰ পৰা সমৰ্থন দিছিল।

২০০৯ৰ ২২ মে’ত ৰাষ্ট্ৰপতি ভৱনৰ অশোকা প্ৰেক্ষাগৃহত মনমোহন সিঙে দ্বিতীয় কাৰ্যকালৰ বাবে প্ৰধানমন্ত্ৰী হিচাপে শপত-গ্ৰহণ কৰিছিল। 
## দলভিত্তিক ফলাফল

## তথ্য উৎস

শ্ৰেণী:ভাৰতৰ সাধাৰণ নিৰ্বাচন
স্বৰ্গ আৰু নৰক

**স্বৰ্গ আৰু নৰক** () হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। এই প্ৰবন্ধ সংকলনখন ১৯৯৫ চনৰ ডিচেম্বৰ মাহত প্ৰথম প্ৰকাশ কৰে ষ্টুডেণ্টচ্ ষ্ট’ৰচ্‌ প্ৰকাশনে। গ্ৰন্থখন লেখক বৰগোহাঞিয়ে আন্তৰিক মৰম আৰু কৃতজ্ঞতাৰে টাবু আৰু বাসন্তীলৈ আগবঢ়াইছে।

## বিৱৰণ
গ্ৰন্থখনত মুঠ ২৭ টা প্ৰবন্ধ আছে।প্ৰবন্ধসমূহ হৈছে, স্বৰ্গ আৰু নৰক, কস্মৈ দেবায়, শ্ৰীচৈতন্য সমকামী আছিল?, কল-গাৰ্ল, পুৰস্কাৰ, এখন নৈ আৰু এজন মানুহ, এখন অবিস্মৰণীয় ফুটবল মেচ, কেহুঁকাই, হেনৰি ডেভিদ থৰো, আলফ্ৰেদ্‌ দ্য মুছেট, শূন্যতা, জাৰৰ দিনৰ সপোন, এখন গাঁৱৰ ছবি, মই গান্ধীজীক দেখিছিলোঁ, দিল্লীত এৰাতি, সত্যনাথ বৰা, যতীন্দ্ৰনাথ দুৱৰা, অম্বিকাগিৰী ৰায়চৌধুৰী, অতুল চন্দ্ৰ হাজৰিকা, বিষ্ণুপ্ৰসাদ ৰাভা, কৃপাবৰ বৰুৱাৰ চমু জীৱনী, অসমীয়া ভাষাত জীৱনী সাহিত্যৰ অভাৱ, কিয়?, পৰিশ্ৰমী লিখক (১), পৰিশ্ৰমী লিখক (২), বিশ্ব-সাহিত্যত অসমীয়া চুটি-গল্পৰ স্থান আৰু বেজবৰুৱাৰ চুটি-গল্প। 

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## লগতে চাওক
*আত্ম দীপো ভৱ
*কিতাপ পঢ়াৰ আনন্দ
*অন্তহীন প্ৰেৰণা
*মানুহ হোৱাৰ গৌৰৱ
*মোৰ প্ৰিয় মানুহ ছক্ৰেটিছ
*অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
হৃদয়ৰ মানচিত্ৰ

**হৃদয়ৰ মানচিত্ৰ** () হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন মূলতঃ গল্প সংকলন। এই সংকলনখনৰ ২০১২ চনৰ জানুৱাৰী মাহত নতুন সংস্কৰণ প্ৰকাশ কৰে অসম পাব্লিচিং কোম্পানীয়ে। তাৰ আগতে প্ৰায় ৩০/৩৫ বছৰ আগতে প্ৰকাশ পোৱা এই কিতাপখন পুনঃ প্ৰকাশ সম্পৰ্কে জনা নাযায়। অসম পাব্লিচিং কোম্পানীয়ে নতুনকৈ প্ৰকাশ কৰা সংস্কৰণটোত লেখকে কেইটামান প্ৰবন্ধও সংযোজন কৰে। গ্ৰন্থখন লেখক বৰগোহাঞিয়ে উছৰ্গা কৰিছে সৎ কৰ্মৰ প্ৰতি সততে অনুৰাগী,হৃদয়বান মানুহ তেখেতৰ প্ৰিয় বন্ধু শ্ৰী জি এল আগৰৱালালৈ।

## বিৱৰণ
কিতাপখনত ৪ টা গল্প আৰু ৮ টা প্ৰবন্ধ আছে। গল্পকেইটা বৰগোহাঞিয়ে জীৱনৰ আদিছোৱাতে লিখা। সেইকেইটা হৈছে, আনন্দৰ উৎস, ভয়, ধুমুহা আৰু শূন্যতা। 
কিতাপখনত সংযোগ কৰা ভিন্নৰসী প্ৰবন্ধকেইটা হৈছে, আলফ্ৰেড্‌ দ্য মুছেট, ৰশ্মিৰেখালৈ এখন চিঠি, অনিন্দিতাৰ কাৰণে এধানমান মৰম, জেচমিন আৰা আহমেদলৈ নতুন বছৰৰ প্ৰীতি-সম্ভাষণ, আলয়াৰন, পাৰ হৈ যোৱা বছৰটোৱে মোক কি দি থৈ গ'ল, 'মই থুৱাব পাৰোঁ' আৰু ৰাজনৈতিক বিতৰ্কৰ নিম্নগামী মান।

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## লগতে চাওক
*আত্ম দীপো ভৱ
*কিতাপ পঢ়াৰ আনন্দ
*অন্তহীন প্ৰেৰণা
*মানুহ হোৱাৰ গৌৰৱ
*মোৰ প্ৰিয় মানুহ ছক্ৰেটিছ
*অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
বাসুকী

হিন্দু ধৰ্ম আৰু বৌদ্ধ ধৰ্মৰ কিংবদন্তিসমূহৰ মতে **বাসুকী** হৈছে সৰ্পসমূহৰ এজন ৰজা। তেওঁ শিৱৰ ডিঙিত অৱস্থান কৰে। তেওঁৰ শিৰত নাগমণি নামৰ ৰত্ন আছে বুলি কোৱা হয়। সৰ্পৰ দেৱী মনসা বাসুকীৰ ভগ্নী। চীন আৰু জাপানৰ আখ্যান মতে বাসুকী আঠগৰাকী ড্ৰেগন ৰজাৰ অন্যতম।

## সমুদ্ৰ মন্থন

শিৱৰ গলত অলংকাৰৰূপে আভূষিত হোৱাৰ বাবে বাসুকী জনাজাত। দেৱতা আৰু অসুৰৰ সমুদ্ৰ মন্থনৰ সময়ত বাসুকীক মন্থন দণ্ড মন্দৰ পৰ্বতক মেৰিয়াই মন্থন জৰী হিচাপে ব্যৱহাৰ কৰা হৈছিল।

## তথ্য সংগ্ৰহ

শ্ৰেণী:হিন্দু কিংবদন্তি
মোৰ জীৱনত ঈশ্বৰ

**মোৰ জীৱনত ঈশ্বৰ**() হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। সংকলনখনত মুঠ ২৪ টা প্ৰবন্ধ আছে। ষ্টুডেণ্টচ্ ষ্ট’ৰচ্ প্ৰকাশনে ২০১৮ চনত প্ৰকাশ কৰা এই সংকলনটি লেখক হোমেন বৰগোহাঞিয়ে নন্দন প্ৰতিম শৰ্মা বৰদলৈলৈ আগবঢ়াই এনেদৰে লিখিছে,"নন্দন, তুমি মোক উপহাৰ হিচাপে দিয়া এডাল অমূল্য ফাউণ্টেইন কলমৰ স্মৃতিত কৃতজ্ঞতাৰ চিন স্বৰূপে মোৰ এই কিতাপখন তোমাৰ নামত উছৰ্গা কৰিলোঁ"।

## বিৱৰণ
লেখক বৰগোহাঞিয়ে মোৰ জীৱনৰ ঈশ্বৰ নামৰ কিতাপখনত সূচীপত্ৰৰ আগতেই সংযোগ কৰিছে 'মোৰ জীৱনৰ ঈশ্বৰ' আৰু 'বেটুপাতৰ ছবি আৰু চিত্ৰকৰৰ পৰিচয়' শীৰ্ষক দুটি প্ৰবন্ধ।ইয়াৰে প্ৰথমটোত কিতাপখন ৰচনাৰ উদ্দেশ্যৰ অন্তৰালত থকা কিছু উত্তৰবিহীন প্ৰশ্নৰ অৱতাৰণা কৰিছে। কিতাপখনত ১৭ টা প্ৰবন্ধৰ লগতে ৭ টা বাছকবনিয়া অধ্যায় অতিৰিক্ত হিচাপে সংযোগ কৰিছে। 
প্ৰবন্ধকেইটা হৈছে, 'অমৃতময় উপদেশ', 'মোৰ জীৱনত ঈশ্বৰ', 'মোৰ মৃত্যুৰ পিছত মোৰ কি হৈছিল', 'জীৱনৰ অৰ্থ', 'কোনো এটা প্ৰশ্নৰে উত্তৰ নাপালো', 'কিবা যেন নাই নাই', 'জীৱনৰ গতি মন্থৰ কৰক', 'মোৰ প্ৰেৰণাৰ উৎস', 'শৈশৱৰ দুটা স্মৃতি', 'নমৰালৈকে জীয়াই থাকিম', 'মোৰ হৃদয়ৰ আকাশত কেতিয়াও অস্ত নোযোৱা ৰঙা বেলিটো', 'উপহাৰ', 'মই আছিলো এজন ভণ্ড নিৰামিষভোজী', 'মোৰ ভোজন-বিলাস', 'কৰুণ স্মৃতি' আৰু 'মোৰ নিজৰ বিষয়ে এখন ৰচনা'। অতিৰিক্ত শিৰোনামেৰে যোগ দিয়া অধ্যায়কেইটা হৈছে, 'স্বাস্থ্যৰ বিষয়ে', 'ভাগৰৰ বিষয়ে', 'নিমখৰ বিষয়ে', 'কণীৰ বিষয়ে', 'মন', 'সুস্বাস্থ্যৰ কাৰণে নিৰামিষ আহাৰ' আৰু 'উদ্বিগ্নতা- মানুহৰ ডাঙৰ শত্ৰু'।

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## লগতে চাওক
*আত্ম দীপো ভৱ
*প্ৰজ্ঞাৰ সাধনা
*উচ্চাকাংক্ষা
*মোৰ প্ৰিয় মানুহ ছক্ৰেটিছ
*অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
জিজ্ঞাসা

**জিজ্ঞাসা**() হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। সংকলনখনত মুঠ ১৬ টা প্ৰবন্ধ আছে। এই সংকলনটি লেখক হোমেন বৰগোহাঞিয়ে পুত্ৰ অনিন্দ্য বৰগোহাঞি(মিঠু) আৰু প্ৰদীপ্ত বৰগোহাঞি(মিকু)ৰ হাতত দেউতাকৰ মৰমৰ উপহাৰ হিচাপে আগবঢ়াইছে। ২০০৬ চনৰ নৱেম্বৰ মাহত ষ্টুডেণ্টচ্ ষ্ট’ৰচ্ প্ৰকাশনৰ জিজ্ঞাসাৰ পৰা নতুন সংস্কৰণ প্ৰকাশ পায়।

## বিৱৰণ
জিজ্ঞাসাত সন্নিৱিষ্ট প্ৰবন্ধকেইটা হৈছে, 'অম্বিকাগিৰী ৰায়চৌধুৰীৰ চিঠি', 'এজন লেখকৰ স্বীকাৰোক্তি', 'দেহোপজীৱিনী', 'মৃত্যুৱে যাক মাৰিব নোৱাৰে', 'নেপোলিয়ন আৰুব মাডাম দ্য ষ্টেল', 'বৈজ্ঞানিক দৃষ্টিভংগী', 'ধৰ্মৰ ব্যৱসায়', 'পেট্ৰলিয়াম সভ্যতা', 'মেৰুদণ্ড পোন কৰি ৰখাৰ প্ৰয়োজন', 'আনাতোল ফ্ৰাঁ', 'মতাঁই', 'কিতাপৰ দোকানত', 'আজিৰ দিনটোৰ কাৰণে', 'গ্যেটেৰ এ'পিগ্ৰাম', 'হামিদা খাতুনলৈ এখন চিঠি' আৰু 'লা মাঞ্চাৰ মানুহজন'।

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## লগতে চাওক
*আত্ম দীপো ভৱ
*প্ৰজ্ঞাৰ সাধনা
*উচ্চাকাংক্ষা
*মোৰ প্ৰিয় মানুহ ছক্ৰেটিছ
*অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
পাঠকৰ টোকাবহী

**পাঠকৰ টোকাবহী**() হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। সংকলনখনত মুঠ ৪৭ টা প্ৰবন্ধ আছে। ষ্টুডেণ্টচ্ ষ্ট’ৰচ্ প্ৰকাশনে ১৯৯৩ চনৰ জানুৱাৰী মাহত প্ৰকাশ কৰা এই সংকলনটি লেখক হোমেন বৰগোহাঞিয়ে শ্ৰীদেৱ বৰা আৰু শ্ৰীমতী অণিমা বৰালৈ আগবঢ়াই এনেদৰে লিখিছে,"আপোনালোকে মোৰ প্ৰতি দেখুৱাই অহা অকৃত্ৰিম স্নেহৰ প্ৰতিদান দিয়াৰ স্পৰ্ধা মোৰ নাই। তথাপি কৃতজ্ঞতাৰ চিন স্বৰূপে মোৰ এই কিতাপখন আপোনালোক দুয়োৰে নামত উছৰ্গা কৰিলো।"

## বিৱৰণ
পাঠকৰ টোকাবহীত সন্নিৱিষ্ট প্ৰবন্ধসমূহ হৈছে, ৰাছেলৰ স্মৰণত; কেনেকৈ লিখা উচিত; স্পষ্টতা; গদ্যৰ সাধনা; লেখকে নিলিখে কিয়; কিতাপৰ দোকানী আৰু সম্পাদক; জোছেফ কনৰাড; মানুহৰ মুখ; দেনিছ দিদেৰো আৰু ফৰাচী বিশ্বকোষ; খনি-শ্ৰমিক আৰু কাৰ্লাইল; যিবোৰ কিতাপ নপঢ়াকৈয়ে মই মৰিম; যিকেইটা আদৰ্শই মোক জীৱনত বাট দেখুৱাইছে; মানুহৰ মহত্ত্ব; সাহসৰ অবিহনে সকলো অসাৰ; মই কেতিয়াও মিছা কথা ক'ব নোৱাৰো; পুৰস্কাৰ; সময়ৰ সদ্ব্যৱহাৰ; প্ৰকৃতিৰ ভুল; আটাইতকৈ প্ৰয়োজনীয় বস্তু; মৃত্যু ভয়; বন্দুক আৰু কলম; জীৱনৰ লালসা; ৰোছোৱে মোৰ চকু মুকলি কৰি দিলে; পুৰুষ আৰু নাৰী; গ্ৰেটা গাৰ্বো; কেথেৰিন ডি গ্ৰেট্‌; ১৮৪৮; ১৯৮৯; জীৱনৰ ভৱিষ্যত; মানুহ আৰু ৰাষ্ট্ৰ; নীৰৱতাৰ বাণী; সত্য আৰু বিশ্ৰাম; 'নাগৰিক'ৰ প্ৰথম সম্পাদকীয়; দুখন কিতাপৰ কথা; ঘোঁৰা আৰু মাখি; ধূমপান ত্যাগ কৰা নিচেই সহজ; জীৱনৰ জয়োৎসৱ; মাফিয়া; মোচাহেব; আগাথা ক্ৰিষ্তি; ৰবাৰ্ট ওপেনহাইমাৰ; কবি অমলেন্দু গুহ; জন কনষ্টেবল; কমেডিতকৈ ট্ৰেজেডি কিয় শ্ৰেষ্ঠ?; ভেকুলী; ছেমুৱেল স্মাইলছ; আৰু জীৱন সদায় জয়ী হয়।

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## লগতে চাওক
*আত্ম দীপো ভৱ
*প্ৰজ্ঞাৰ সাধনা
*উচ্চাকাংক্ষা
*মোৰ প্ৰিয় মানুহ ছক্ৰেটিছ
*অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
শৰীৰ আৰু হৃদয়

**শৰীৰ আৰু হৃদয়**() হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। সংকলনখনত মুঠ ৩০ টা প্ৰবন্ধ আছে। ষ্টুডেণ্টচ্ ষ্ট’ৰচ্ প্ৰকাশনে ২০১০ চনৰ নৱেম্বৰ মাহত প্ৰকাশ কৰা এই সংকলনটি লেখক হোমেন বৰগোহাঞিয়ে ডাঃ জয়ন্তবিশ্ব শৰ্মা আৰু কুন্তলমণি শৰ্মা বৰদলৈলৈ আগবঢ়াইছে।

## বিৱৰণ
'শ্ৰুতলিপি' শীৰ্ষক অধ্যায়ৰ পিছতে কিতাপখনত থকা অন্যান্য প্ৰবন্ধসমূহ হৈছে:- 'শৰীৰ আৰু হৃদয়', 'টলষ্টয় আৰু ঈশ্বৰ', 'লেখক', 'সাংবাদিক', 'কিতাপ', 'কলেজ', 'মাদাৰ টেৰেছা আৰু ঈশ্বৰ', 'মই যদি জানিলোহেঁতেন', 'পিতৃ-মাতৃ', 'জেইমছ্‌ ফ্ৰেজাৰ যিদিনা অন্ধ হৈছিল', 'হেনৰি লুই মেনকন  আৰু ঈশ্বৰ', 'বিশ্বাস আৰু অবিশ্বাস', 'জীৱনলৈ মৃত্যুৰ উপহাৰ', 'কিতাপৰ সৈতে কথা-বাৰ্তা', 'মানুহৰ মূৰৰ দাম','যিবোৰ বস্তু আমাৰ জীৱনৰ পৰা চিৰকাললৈ হেৰাই গ'ল', 'দুৰাৰোগ্য ৰোগীসকলৰ কাৰণে এটা কাহিনী', 'এটা প্ৰশ্ন', 'তিনিটা প্ৰশ্ন', 'টেৰেৰাই ট্ৰেণ্ট', 'ৰবিনছন ক্ৰুছো', 'জৰ্জ ফাৰ্নাণ্ডেজ', 'চম্পাৱতী দলে', 'গোলাপ বৰবৰাক মই যেনেকৈ জানিছিলো', 'কেনেকৈ মৰিব লাগে', 'উপনিষদৰ শান্তিবচন', 'কেন উপনিষদৰ ব্ৰহ্মবিদ্যা', 'অথবা তেৱোঁ নাজানে' আৰু 'বৃক্ষৰোপণ'।

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## লগতে চাওক
*আত্ম দীপো ভৱ
*প্ৰজ্ঞাৰ সাধনা
*উচ্চাকাংক্ষা
*মোৰ প্ৰিয় মানুহ ছক্ৰেটিছ
*অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
বিচিত্ৰ অভিজ্ঞতা আৰু অনুভূতি

**বিচিত্ৰ অভিজ্ঞতা আৰু অনুভূতি**() হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। সংকলনখনত মুঠ ২০ টা প্ৰবন্ধ আছে। ষ্টুডেণ্টচ্ ষ্ট’ৰচ্ প্ৰকাশনে ২০০০ চনৰ ডিচেম্বৰ মাহত প্ৰকাশ কৰা এই সংকলনটি লেখক হোমেন বৰগোহাঞিয়ে তেখেতৰ ৰান্ধনি,মেনেজাৰ আৰু ছেক্ৰেটাৰি ফকৰুদ্দিন আনচাৰীলৈ উছৰ্গা কৰিছে।

## বিৱৰণ
কিতাপখনত থকা প্ৰবন্ধসমূহ হৈছে, ৰবীন্দ্ৰ ঠাকুৰ হ’ব কুমাৰীৰ প্ৰথম প্ৰেমিক; এইচ জি ওৱেলছ আৰু যোছেফ ষ্টেলিনৰ কথোপকথন; এমিল লুড্ৱিগ আৰু যোছেফ ষ্টেলিনৰ কথোপকথন; মাৰ্ক্সবাদ; ৰাছিয়াৰ ভাগ্য; মাৰ্কাছ অৰেলিয়াছৰ ‘ধ্যান’; ৰবাৰ্ট লুই ষ্টিভেনশ্যনৰ বিখ্যাত চিঠিখন; ভিনচেণ্ট ভেন গঘৰ এখন চিঠি; লাই হালে জালে আবেলি বতাহে; স্মৃতিসুধা; প্ৰেতপুৰীত দুৰাতি; মেৰিলিন মন্‌ৰোৰ জীৱন আৰু মৃত্যু; টেলিফোন; ম’বাইল ফোন; লেখাৰ সহজ উপায়; মনত পৰিছে ব্ৰেখ্‌টৰ এটা কবিতালৈ; কাৰ্লাৰ কাৰণে এটোপাল চকুপানী; কৰ্মব্যস্ততা; সুখাদ্যৰ মধুৰ স্মৃতি; আৰু অফলা গাঁৱত এটা অভিনৱ কবিতা-সন্ধ্যা।

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## লগতে চাওক
*আত্ম দীপো ভৱ
*প্ৰজ্ঞাৰ সাধনা
*উচ্চাকাংক্ষা
*মোৰ প্ৰিয় মানুহ ছক্ৰেটিছ
*অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
ডিগবৈ তেল শোধনাগাৰ

**ডিগবৈ তেল শোধনাগাৰ** () অসমৰ তিনিচুকীয়া জিলাৰ ডিগবৈত অৱস্থিত এখন খাৰুৱা তেলৰ শোধনাগাৰ। ১৯০১ চনত অসম ৰে’লৱে আৰু ট্ৰেডিং কোম্পানীয়ে এই শোধনাগাৰটো স্থাপন কৰিছিল। সুদীৰ্ঘ ১০০ বছৰৰ ডেওনা পাৰ কৰা এইটোৱেই এছিয়াৰ সৰ্বপ্ৰথম শোধনাগাৰ। অসমত খাৰুৱা তেলৰ উৎপাদন বঢ়াৰ লগে লগে ইয়াৰ ক্ষমতা বাৰ্ষিক ০.৫ৰ পৰা ০.৬৫ নিযুত মেট্ৰিক টনলৈ বঢ়োৱা হয়। বৰ্তমান ইণ্ডিয়ান অইল কৰ্পোৰেচন লিমিটেডে ইয়াৰ পৰিচালনা কৰে। 

ডিগবৈ তেল শোধনাগাৰক ভাৰতত তেল উদ্যোগৰ জন্মস্থান বুলি জনা যায়। ইয়াক ১৯০১ চনৰ ১১ ডিচেম্বৰত আৰম্ভ কৰা হৈছিল। ই এছিয়াৰ প্ৰথম শোধনাগাৰ আৰু এতিয়াও কাৰ্যক্ষম অৱস্থাত থকা আটাইতকৈ পুৰণি শোধনাগাৰ।

## ইতিহাস
১৮৫৯ চনত আমেৰিকা যুক্তৰাষ্ট্ৰত এডৱিন ড্ৰেকে বিশ্বৰ প্ৰথমটো তেলৰ কুপ খন্দাৰ আঠ বছৰ পাছতে অসমত তেলৰ খনি আৱিষ্কাৰ হয়। আছাম ৰেইলৱে' এণ্ড ট্ৰেডিং কোম্পানীয়ে কেইজনমান ইটালীয়ান অভিযন্তাক ডিব্ৰুগড়ৰ পৰা মাৰ্ঘেৰিটালৈকে ৰেল লাইন বহুৱাবলৈ দায়িত্ব দিছিল। তেওঁলোকে মাৰ্ঘেৰিটাৰ পৰা দহ মাইল দূৰৰ ডিগবৈত দুৰ্ঘটনাবশতঃ তেলৰ সন্ধান পায়। 

১৮৮৯ চনত ডিগবৈতে এছিয়া আৰু ভাৰতৰ সৰ্বপ্ৰথম ব্যৱসায়িক ভিত্তিত তেল উৎপাদন আৰম্ভ হয়। ১৮৯৯ চনত এই কাম-কাজ চালবলৈ আছাম অ‌ইল কোম্পানী গঠন কৰা হয়। ১৯০১ চনত ইয়াতে এছিয়া আৰু ভাৰতৰ প্ৰথমটো তেল শোধনাগাৰ স্থাপিত হয়। দ্বিতীয় বিশ্বযুদ্ধৰ সময়ত ইয়াত প্ৰতিদিনে সৰ্বোচ্চ ৭,০০০ বেৰেল (১,১০০ ঘন মিটাৰ/দিন) খাৰুৱা তেল উৎপাদন হৈছিল। তৈলক্ষেত্ৰখনৰ ৰক্ষণাবেক্ষণক আওকাণ কৰি অধিক তেল উৎপাদনৰ চেষ্টা চলোৱা বাবে বিশ্বযুদ্ধৰ পাছতে তেল উৎপাদন কমি আহে। বৰ্তমান ইয়াত প্ৰতিদিনে প্ৰায় ২৪০ বেৰেল (৩৮ ঘন মিটাৰ/দিন) তেল উৎপাদন হয়। ১৮৮৯ চনৰ পৰা এতিয়ালৈকে ডিগবৈতে ১০০০ৰো অধিক কূপ খন্দা হৈছে। ১৯৮৯ চনত ডিগবৈ তৈলক্ষেত্ৰৰ ১০০ বছৰ উপলক্ষে ভাৰতীয় ডাক বিভাগে এটা ডাক টিকট মুকলি কৰে।

## বৰ্তমান স্থিতি
পুৰণি শোধনাগাৰটোৰ কাৰ্যক্ষমতা বৃদ্ধি কৰিবলৈ ১৯৯৬ চনত বহল পৰিসৰত ডিগবৈ শোধনাগাৰৰ আধুনিকীকৰণ প্ৰণালী হাতত লোৱা হয়। ইয়াৰ পাছত আধুনিকীকৰণৰ বাবে অসম তেল সংমণ্ডলে আন কেইবাটাও প্ৰকল্প ৰূপায়ণ কৰে। ডিগবৈ শোধনাগাৰক ISO-14001 আৰু OHSMC চাৰ্টিফিকেট প্ৰদান কৰা হৈছে। ডিগবৈ শোধনাগাৰৰ প্ৰতি বছৰে ০.৫০ নিযুত মেট্ৰিক টন ক্ষমতা আছিল। ১৯৯৬ চনৰ জুলাই মাহত শোধনাগাৰৰ আধুনিকীকৰণৰ দ্বাৰা শোধনাগাৰৰ শোধন ক্ষমতা প্ৰতি বছৰে ০.৬৫ নিযুত মেট্ৰিক টনলৈ বৃদ্ধি কৰা হৈছিল। ১৯৯৯ চনত প্ৰতি বছৰে ১,৭০,০০০ মেট্ৰিক টন ক্ষমতাৰ এক নতুন বিলম্বিত কোকিং ইউনিট আৰম্ভ কৰা হৈছিল। মাইক্ৰ'ক্ৰিষ্টেলাইন মমৰ সৰ্বাধিক উৎপাদনৰ বাবে এটা নতুন চলভেণ্ট ডিৱাক্সিং ইউনিট স্থাপন কৰা হৈছিল আৰু ইয়াক ২০০৩ চনত আৰম্ভ কৰা হৈছিল। শোধনাগাৰটোৱে ডিজেলৰ মানদণ্ড উন্নত কৰাৰ বাবে ২০০২ চনত হাইড্ৰ'ট্ৰিটাৰ-ইউঅ'পি স্থাপন কৰিছে। এমএচকিউ উন্নীতকৰণ গোটটো আৰম্ভ কৰা হৈছে। ২০১৬ চনৰ ভিতৰত এটা নতুন টাৰ্মিনেল সম্পূৰ্ণ কৰাৰ পৰিকল্পনা কৰা হৈছিল।

## লগতে চাওক
* অসমৰ তেল শোধনাগাৰ

## তথ্য উৎস

## বাহ্যিক সংযোগ
*ডিগবৈ শোধনাগাৰ - আমাৰ দ্বিতীয় শতিকা
*দূৰ প্ৰাচ্য আৱিষ্কাৰৰ ওপৰত প্ৰবন্ধ

শ্ৰেণী:অসমৰ তেল শোধনাগাৰ
শ্ৰেণী:তিনিচুকীয়া জিলা
গুৱাহাটী তেল শোধনাগাৰ

**গুৱাহাটী তেল শোধনাগাৰ** () অসমৰ কামৰূপ মহানগৰ জিলাৰ গুৱাহাটীৰ নুনমাটিত অৱস্থিত এখন খাৰুৱা তেলৰ শোধনাগাৰ। গুৱাহাটী তেল শোধনাগাৰ ভাৰতৰ প্ৰথমটো ৰাজহুৱা খণ্ডৰ প্ৰথমটো শোধনাগাৰ। ১৯৬২ চনত ৰোমানিয়াৰ সহায়ত ১৭.২৯ কোটি টকাত এই শোধনাগাৰটো স্থাপন কৰা হৈছিল। ইয়াৰ ক্ষমতা হৈছে বাৰ্ষিক ১ নিযুত মেট্ৰিক টন। তদানীন্তন ভাৰতৰ প্ৰধানমন্ত্ৰী জৱাহৰলাল নেহৰুয়ে শোধনাগাৰটো উদ্বোধন কৰিছিল। বৰ্তমান ইণ্ডিয়ান অইল কৰ্পোৰেচন লিমিটেডে ইয়াৰ পৰিচালনা কৰে। গুৱাহাটী শোধনাগাৰ অসমৰ দ্বিতীয় তেল শোধনাগাৰ। 

## ইতিহাস
১৯৬২ চনৰ ১ জানুৱাৰীত গুৱাহাটীৰ নুনমাটিত গুৱাহাটী শোধনাগাৰ স্থাপন কৰা হৈছিল। গুৱাহাটী শোধনাগাৰ হৈছে ভাৰতৰ প্ৰথম ৰাজহুৱা খণ্ডৰ শোধনাগাৰ আৰু ইণ্ডিয়ান অইল কৰ্পোৰেচন লিমিটেডৰ অন্তৰ্ভুক্ত। শোধনাগাৰটো স্বাধীন ভাৰতৰ প্ৰথম প্ৰধানমন্ত্ৰী পণ্ডিত জৱাহৰলাল নেহৰুৱে উদ্বোধন কৰিছিল। শোধনাগাৰটো ৰোমানিয়ান সহযোগিতাৰে নিৰ্মাণ কৰা হৈছিল আৰু ইয়াৰ ক্ষমতা বছৰি ১.০ নিযুত মেট্ৰিক টন। এই শোধনাগাৰত উজনি অসম তেল ক্ষেত্ৰৰ পৰা প্ৰাপ্ত খাৰুৱা তেলৰ পৰিশোধন প্ৰক্ৰিয়া কৰা হয়। ই অঞ্চলটোৰ শক্তিৰ প্ৰয়োজনীয়তা পূৰণ কৰাত সহায় কৰে।

## বৰ্তমান স্থিতি
বৰ্তমান এই শোধনাগাৰৰ উৎপাদিত মুখ্য সামগ্ৰীবোৰ হৈছে
* এলপিজি,
* মটৰ স্পিৰিট (পেট্ৰ'ল),
* এভিয়েচন টাৰ্বাইন ফুৱেল (এটিএফ),
* কেৰাচিন,
* উচ্চ গতিৰ ডিজেল,
* পাতল ডিজেল তেল আৰু
* কেঁচা পেট্ৰ'লিয়াম কোক। 
বৰ্ধিত পৰিৱেশ চেতনাৰ সৈতে গুৱাহাটী শোধনাগাৰত ইণ্ডিয়ান অইল কৰ্পোৰেচন লিমিটেডে পাৰিপাৰ্শ্বিকভাৱে অনুকূল ইন্ধন তৈয়াৰ কৰিছে আৰু পৰৱৰ্তী সময়ত 3টা নতুন গোট স্থাপন কৰিছে। এই তিনিটা গোট হৈছে আই.এছ.ও.এছ.আই.ভি., হাইড্ৰ'ট্ৰিটাৰ আৰু আই.এন.ডি.মেক্স। আই.এছ.ও.এছ.আই.ভি. গোটে আণৱিক চালনি প্ৰযুক্তিৰ দ্বাৰা সীহমুক্ত পেট্ৰ'ল প্ৰস্তুত কৰে। এই প্ৰযুক্তিৰ দ্বাৰা অকটেন সমৃদ্ধ এম.এছ. উপাদানবোৰক ফিড নেপথাৰ পৰা পৃথক কৰে। হাইড্ৰট্ৰিটাৰ ইউনিটে (এইচ.ডি.টি.) শোধনাগাৰক অতি কম ছালফাৰ আৰু চেটেন নম্বৰৰ উচ্চ গতিৰ ডিজেল প্ৰস্তুত কৰিবলৈ সক্ষম কৰে। এইচ.ডি.টি.-য়ে উচ্চ ধোঁৱা বিন্দু আৰু নিম্ন ছালফাৰৰ সৈতে এটিএফ, চুপিৰিয়ৰ কেৰাচিন অইল প্ৰস্তুত কৰে। শোধনাগাৰত স্থাপন কৰা ইণ্ডিয়ান অইলৰ আৰ এণ্ড ডি চেণ্টাৰৰ দ্বাৰা বিকশিত ইণ্ডেন মেক্সিমাইজেচন (আইএনডিমেক্স) প্ৰযুক্তিটো ফ্লুইডাইজড কেটালাইটিক ক্ৰেকিংৰ জৰিয়তে হ্ৰাস কৰা খাৰুৱা তেল, কোকাৰ ফুৱেল অইল আৰু কোকাৰ গাচলিনৰ দৰে অৱশিষ্ট খাদ্য সামগ্ৰীৰ পৰা ৪৪% লৈকে এলপিজি উৎপাদন প্ৰাপ্ত কৰাৰ বাবে প্ৰস্তুত কৰা হৈছে। আইএনডিমেক্স গোটে গুৱাহাটী শোধনাগাৰক ইয়াৰ সকলো অৱশিষ্ট সামগ্ৰী উচ্চ মূল্যৰ পাতিত সামগ্ৰীলৈ উন্নীত কৰিবলৈ আৰু ইয়াক এক শূন্য অৱশিষ্ট শোধনাগাৰ তৈয়াৰ কৰিবলৈ সক্ষম কৰিছে।

## লগতে চাওক
* অসমৰ তেল শোধনাগাৰ
* অসম শোধনাগাৰ আন্দোলন

## তথ্য উৎস

শ্ৰেণী:অসমৰ তেল শোধনাগাৰ
শ্ৰেণী:কামৰূপ মহানগৰ জিলা
বিশ্ব মৌমাখি দিৱস

**বিশ্ব মৌমাখি দিৱস** হৈছে মৌ পালনৰ সজাগতা বৃদ্ধিৰ বাবে ২০ মে' তাৰিখে উদযাপন কৰা এক উৎসৱ বিশেষ। ১৭৩৪ চনৰ এই দিনটোতে মৌ পালনৰ অগ্ৰগামী এণ্টন জানচাৰ জন্ম হয়। 

এই আন্তৰ্জাতিক দিৱসটি উদযাপনৰ মুখ্য উদ্দেশ্য হৈছে পৰিস্থিতি তন্ত্ৰৰ সন্তুলনৰ বাবে উদ্ভিদৰ পৰাগযোগৰ ক্ষেত্ৰত মৌমাখিৰ ভূমিকাৰ বিষয়ে সজাগতা সৃষ্টি কৰা।

ৰাষ্ট্ৰসংঘৰ সদস্য ৰাষ্ট্ৰ সমূহে ২০১৭ চনত প্ৰথমবাৰলৈ ২০ মে' তাৰিখটো বিশ্ব মৌমাখি দিৱস হিচাপে পালনৰ অনুমতি প্ৰদান কৰে।

২০২১ চনত এই দিৱসৰ সজাগতা সৃষ্টিৰ বাবে এঞ্জেলিনা জলিয়ে শৰীৰত কিছুমান মৌমাখি লৈ ফটোৰ বাবে পজ দিয়ে।

## উদ্দেশ্য
পৰাগৰেণুৰ বাহকসমূহৰ গুৰুত্ব, ইহঁ‌তলৈ আহি পৰা ভাবুকি, বহনক্ষম উন্নয়নৰ দিশত ইহঁ‌তে আগবঢ়োৱা বৰঙণিৰ সন্দৰ্ভত সজাগতা বৃদ্ধিৰ উদ্দেশ্যেৰে ৰাষ্ট্ৰসংঘই ২০ মে'ৰ দিনটোক বিশ্ব মৌমাখি দিৱস হিচাপে  স্বীকৃতি প্ৰদান কৰে। 

মৌমাখিৰ লগতে অন্যান্য পৰাগৰেণু বহনকাৰী জীৱসমূহৰ সুৰক্ষাৰ ব্যৱস্থাসমূহ শক্তিশালী কৰি তোলাই ইয়াৰ উদ্দেশ্য যি উন্নয়নশীল ৰাষ্ট্ৰসমূহত ক্ষুধাৰ যৱনিকা পেলোৱাৰ লগতে সমগ্ৰ বিশ্বৰ খাদ্য যোগান ব্যৱস্থাৰ বিভিন্ন অসুবিধাসমূহ আঁ‌তৰ কৰাৰ ক্ষেত্ৰত উল্লেখযোগ্য বৰঙণি আগবঢ়াব।
## বৰ্হি সংযোগ
* আনুষ্ঠানিক ৱেবছাইট

## তথ্য উৎস


শ্ৰেণী:দিৱসসমূহ
চিৰিং ফুকন

**চিৰিং ফুকন** বা **ফু-কন চি-ৰিং** (আহোম:  𑜇𑜤 𑜀𑜨𑜃𑜫 𑜏𑜢 𑜍𑜢𑜂𑜫; ) হৈছে মধ্যযুগীয় অসমৰ আহোম ৰাজ্যৰ এজন বিষয়া। তেওঁ আছিল আহোমসকলৰ পূজা-সেৱাৰ কাৰ্য কৰোঁতা খেলৰ আৰু দেওধাইসকলৰ গৰাকী। তৃতীয় আহোম স্বৰ্গদেৱ চুবিণ্‌ফাই সম্ভ্ৰান্ত আহোমসকলক সাতটা খেল বা ঘৰত (সাতঘৰীয়া আহোম) ভাগ কৰিছিল আৰু  চিৰিং ফুকনসকলক চিৰিং খেলত অন্তৰ্ভুক্ত কৰিছিল। ফুৰালুং ধৰ্ম অনুযায়ী  ৰজাঘৰীয়া সকলোবোৰ আচাৰ-অনুষ্ঠান তথা পূজা-পাতল তেওঁলোকে পৰিচালনা কৰিছিল।

## কাৰ্যভাৰ
আহোম ৰাজত্বকালত ৰচিত *বৰ কাকত হ'- মূঙ* পুথিৰ মতে চিৰিং ফুকন হৈছে ৰজাঘৰীয়া সকলো নথি আৰু বুৰঞ্জীৰ প্ৰণয়ন আৰু সংৰক্ষণৰ দায়িত্বত থকা মুখ্য বিষয়া। সেই সময়ত বুৰঞ্জীসমূহ লিখাৰ দায়িত্বভাৰ চিৰিং ফুকনৰ ওপৰত ন্যস্ত আছিল। সেই সময়ৰ আহোম ভাষা শিক্ষাৰ ব্যৱস্থাৰ চোৱা-চিতা কৰাটোও বৰচিৰিং বৰুৱাৰ সৈতে চিৰিং ফুকনৰ দায়িত্ব আছিল। কোনো লোকে ৰজাঘৰীয়া বিষয়বাব লাভ কৰিবলৈ হ'লে বুৰঞ্জী বিষয়ক মহলা এটা চিৰিং ফুকনৰ আগত দিব লাগিছিল। ড° লীলা গগৈৰ মতে আহোম সাম্ৰাজ্যত বুৰঞ্জী প্ৰণয়নৰ এক সুকীয়া বিভাগ আছিল আৰু চিৰিং ফুকন আৰু বৰচিৰিং বৰুৱা উভয়ে মিলি এই কাৰ্যৰ তদাৰক কৰিছিল। প্ৰায়োগিক ক্ষেত্ৰত চিৰিং ফুকনে আহোম ভাষাত বুৰঞ্জীসমূহ লিখিছিল। ৰজাসকলৰ দেহাৱসান ঘটিলে মৈদাম দিয়াৰ পিছত আহোম নিয়ম অনুযায়ী মৃতকৰ ক্ৰিয়া-কৰ্ম বাইলুঙ পণ্ডিতৰ লগতে চিৰিঙৰ ঘৰৰ লোকে সম্পাদন কৰিছিল।

## পদমৰ্যাদা আৰু ক্ষমতা
সাতঘৰীয়া আহোমৰ অন্য খেলকেইটাৰ দৰে চিৰিং ফুকনসকলে কোনো কৰ-কাটল পৰিশোধ কৰিব নালাগিছিল। বিভিন্ন ৰাজখোৱা, বৰুৱা আৰু আন আন ফুকনসকলৰ সৈতে চিৰিং ফুকনৰ পদমৰ্যাদা সমান আছিল। তেওঁলোকে লোহাৰ ঢেকৰ লগা চাঙ্গি, টুপি, জাপি, পাখি-বিচনী, ৰূপৰ চুলাৰে পানী-জাপি, খেৰ, দীঘলনলীয়া ঘূৰণীয়া আগখৰা বিচনী, ৰূপৰ বেৰি দিয়া লাখুটি, ছালকঠ আৰু উকা বৰজাপি ব্যৱহাৰ কৰিবলৈ অনুমতি লাভ কৰিছিল। সকলো ফুকন আৰু বৰুৱাই পৰ্হি চাঙ্গিও লাভ কৰিছিল।

## লগতে চাওক
* আহোম ভাষা
* বৰফুকন
* বুঢ়াগোহাঁ‌ই
## তথ্য সংগ্ৰহ

শ্ৰেণী:উপাধি
গোলকীয় হাতধোৱা দিৱস

**গোলকীয় হাত ধোৱা দিৱস** বা **বিশ্ব হাত ধোৱা দিৱস** হৈছে বিশ্বব্যাপী ফলপ্ৰসূ ভাৱে হাত ধোৱাৰ অভ্যাস গঢ়ি তোলাৰ হেতু জনসাধাৰণক সচেতন কৰিবৰ বাবে চলা এক অভিযান। ২০১৮ চনৰ পৰা প্ৰত্যেক বছৰে ১৫ অক্টোবৰৰ দিনটো বিশ্বব্যাপী ‘গোলকীয় হাত ধোৱা দিৱস’ ৰূপে পালন কৰি অহা হৈছে। এই দিৱসটো ‘গ্ল’বেল হেণ্ড ৱাচিং পাৰ্টনাৰশ্বিপ’ৰ সৌজন্যত বিভিন্ন দল-সংগঠন, চৰকাৰ, বিভিন্ন আন্তৰ্জাতিক সংস্থা, এন জি অ’ৰ লগতে নানান ব্যক্তিগত কোম্পানী আদিৰ সহযোগত পালন কৰা হয়। বিশ্বব্যাপী চলা এই অভিযানে চাবোনৰে হাত ধোৱা যে বিভিন্ন ৰোগ প্ৰতিৰোধৰ এক মুখ্য উপায় সেই বিষয়ে সজাগতা সৃষ্টি কৰে। ইয়াৰ দ্বাৰা শ্বাস-প্ৰশ্বাস-সম্বন্ধীয় তথা আন্ত্ৰিক ৰোগৰ সম্ভাৱনা ২৫-৫০% পৰ্যন্ত কমাব পাৰি।

## লক্ষ্য
গোলকীয় হাত ধোৱা দিৱসৰ উল্লেখ্য লক্ষ্য সমূহ হৈছে:
* সকলো সমাজতে চাবোনেৰে হাত ধোৱা প্ৰক্ৰিয়াক এক সাধাৰণ অভ্যাসত পৰিণত কৰিবলৈ ইয়াক সমৰ্থন তথা লালন কৰা। 
* প্ৰতিখন দেশতে হাত ধোৱা ব্যৱস্থাটোৰ প্ৰতি জনসাধাৰণৰ দৃষ্টি আকৰ্ষণ কৰা। 
* চাবোনেৰে হাত ধোৱাৰ ফলপ্ৰসূতা সম্পৰ্কে জনতাৰ মাজত সজাগতা বৃদ্ধি কৰা। 

## উদযাপন
প্ৰতি বছৰে ২০০ মিলিয়ন লোকে বিশ্বজুৰি গোলকীয় হাত ধোৱা দিৱস উদযাপন কৰে।
## ইতিহাস
গ্ল’বেল হেণ্ড ৱাচিং পাৰ্টনাৰশ্বিপ’ৰ সৌজন্যত বিভিন্ন দল-সংগঠন, চৰকাৰ, বিভিন্ন আন্তৰ্জাতিক সংস্থা, এন জি অ’ৰ লগতে নানান ব্যক্তিগত কোম্পানী আদিৰ সহযোগত **বিশ্ব পানী সপ্তাহ**ৰ লগত সংগতি ৰাখি ২০০৮চনত প্ৰথমবাৰৰ বাবে এই দিৱস চুইডেনত পালন কৰা হয। ৰাষ্ট্ৰসংঘৰ সাধাৰণ সভাই ১৫ অক্টোবৰ দিনটো গোলকীয় হাত ধোৱা দিৱস হিচাপে পালনৰ অনুমোদন জনায়। ইয়াৰোপৰি ২০০৮ বৰ্ষটো আছিল স্বচ্ছতাৰ আন্তৰ্জাতিক বৰ্ষ।

## দিৱসৰ বিষয়বস্তু
*২০২০ - প্ৰত্যেকৰে বাবে স্বাস্থ্যকৰ হাত
*২০১৯ - সকলোৰে বাবে পৰিষ্কাৰ হাত। 
*২০১৮ - পৰিষ্কাৰ হাত - এক স্বাস্থ্য প্ৰণালী।
*২০১৭ - আমাৰ হাত, আমাৰ ভৱিষ্যত।
*২০১৬ - হাত ধোৱাক এক অভ্যাসত পৰিণত কৰক।
*২০১৫ - স্বাস্থ্যৰ হেতু হাত ডাঙক।
*২০১৪ - হাত পৰিষ্কাৰ কৰক, জীৱন বচাওক। এই বৰ্ষত গোলকীয় হাত ধোৱা দিৱসক *ইবোলা* ভাইৰাছৰ বিৰুদ্ধে যুঁজ দিয়াৰ এক সুযোগ হিচাপে উদযাপন কৰা হৈছিল।
*২০১৩ - ক্ষমতা আপোনাৰ হাতত আছে।
*২০১২ - মই এজন হাত ধোৱা অধিবক্তা।
*২০১১ - হাত পৰিষ্কাৰ কৰক জীৱন বচাওক।
*২০১০ - শিশু আৰু বিদ্যালয় সমূহ।
*২০০৯ - জীবাণু নহয়, শব্দটি প্ৰচাৰ কৰক 
*২০০৮ - গোলকীয় হাত ধোৱা দিৱসৰ প্ৰাৰম্ভিক বৰ্ষটোৰ মূল লক্ষ্য আছিল বিদ্যালয়ৰ ছাত্ৰ-ছাত্ৰী সকল। সদস্য সকলে ৭০খনতকৈয়ো বেছি দেশত পাৰ্যমানে ছাত্ৰ-ছাত্ৰীৰ হাত চাবোনেৰে ধোৱাৰ প্ৰতিশ্ৰুতিৰ বাবে কাম কৰে। উক্ত বছৰটোতেই ক্ৰিকেট তাৰকা শচীন তেণ্ডুলকাৰ আৰু তেওঁৰ দলৰ ক্ৰিকেটাৰ সকলে উন্নত স্বাস্থ্য আৰু স্বাস্থ্যবিধিৰ হেতু প্ৰায় ১০০ মিলিয়ন ছাত্ৰ-ছাত্ৰীৰ সৈতে সংযুক্ত হৈ গোলকীয় হাত ধোৱা দিৱস উদযাপন কৰে।

## তথ্যউৎস

শ্ৰেণী:দিৱসসমূহ